Offisielt fra statsråd 25. januar 2002

Statsråd ble holdt på Oslo slott
 25. januar 2002. Følgende vedtak offentliggjøres:

1. Proposisjoner og meldinger
Landbruksdepartementet

Ot.prp. nr. 36
 (2001-2002)
Om lov om endringer i lov 20. desember 1974 nr. 73 om
 dyrevern

2. Sanksjoner og ikrafttredelser
Justis- og politidepartementet

Sanksjon av Stortingets vedtak 18.
 desember 2001 til lov om endringar i aksjelovgivinga m.m. Lovens
 del III, V og VI trer i kraft 15. februar 2002.
Besl. O. nr. 25 Lov nr. 2
(Se også pkt. 4 Delegasjon av myndighet)

3. Forskrifter
Barne- og familiedepartementet

Fastsettelse av forskrift om
 oppheving av forskrift av 11. desember 1992 nr. 1052 om lov om
 barneverntjenesters anvendelse i forhold til vedtak som er truffet
 etter barnevernloven av 1953 og om saker som er under behandling
 etter denne loven (overgangsbestemmelser).

Sosialdepartementet

I medhold av Stortingets vedtak 28.
 november 2001, jf. folketrygdloven § 23-4, blir forskrifter om
 avgifter og tilskudd til folketrygden for 2002 for visse grupper
 medlemmer i trygden fastsatt.

4. Delegasjon av myndighet
Justis- og politidepartementet

Delegasjon av kongens myndighet
 etter lov 13. juni 1997 nr. 44 om aksjeselskaper (aksjeloven) § 2-8
 annet ledd fjerde punktum og lov 13. juni 1997 nr. 45 om
 allmennaksjeselskaper (allmennaksjeloven) § 2-8 annet ledd fjerde
 punktum til Finansdepartementet.
(Se også pkt. 2 Sanksjoner og ikrafttredelser)

5. Utnevnelser m.v.
Utenriksdepartementet, utenrikssaker

Ulf Reinhold Ljungdahl utnevnes til
 ulønnet konsul i Karlstad, Sverige.

Forsvarsdepartementet

Kommandør Arild-Inge Skram utnevnes
 til flaggkommandør i Sjøforsvaret med tiltredelse fra det tidspunkt
 Forsvarsdepartementet bestemmer.
(Pressemelding)

Justis- og politidepartementet

Professor dr. juris Frederik Zimmer
 konstitueres som dommer i Høyesterett med tiltredelse fra 4. mars
 2002 og så lenge Justis- og politidepartementet bestemmer, dog ikke
 ut over 6. juli 2002.

Sosialdepartementet

Underdirektør Tom Gulliksen og
 underdirektør Erik Rørdam utnevnes til avdelingsdirektører i
 Sosialdepartementet med tiltredelse fra det tidspunkt departementet
 bestemmer.

Forlenget konstitusjon av
 konstituert juridisk kyndig rettsmedlem Tormod Johansen i
 Trygderetten for perioden 1. april 2002 til og med 31. mars
 2004.

6. Andre saker
Kultur- og kirkedepartementet

Hovedfordeling av Norsk kulturfonds
 midler for 2002 fastsettes.

Eventuell senere omdisponering av
 midler mellom hovedkategoriene avgjøres av Kultur- og
 kirkedepartementet.

Olje- og energidepartementet

Tildeling av utvinningstillatelse
 på norsk kontinentalsokkel – tilleggsområde til Trollfeltet.

HelgelandsKraft AS gis tillatelse
 til tilleggsoverføringer til kraftverkene Sjona og Fagervollan i
 Nordland.