OFFISIELT FRA STATSRÅD
11. oktober 1996

Statsråd ble holdt på Oslo slott 11. oktober
 1996. Det ble fattet følgende vedtak:

1.Proposisjoner og meldinger
Barne- og familiedepartementet
Ot prp nr 6 (1996-97)Om lov om familievernkontorer 
Finans- og tolldepartementet
St meld nr 8 (1996-97)
Kredittmeldinga 1995Om Noregs Bank, Kredittilsynet,
 Statens Banksikringsfond, Statens Bankinvesteringsfond, Oslo Børs
 og Verdipapirsentralen si verksemd i 1995. 
Kommunal- og arbeidsdepartementet
Ot prp nr 3 (1996-97)Om lov om endringar i lov 1. mars
 1985 nr 3 om stortingsvalg, fylkestingsvalg og kommunestyrevalg
 (Valgloven) 
Landbruksdepartementet
Ot prp nr 5 (1996-97)Om lov om endringer i lov 10. juli
 1936 nr 6 til å fremja umsetnaden av jordbruksvaror og i lov 25.
 juni 1936 nr 4 om enkelte bestemmelser angående meieriselskaper (Ny
 markeds- ordning for melk) 
Nærings- og energidepartementet
St prp nr 3 (1996-97)Informasjonstiltak for å begrense
 elforbruket 
Samferdselsdepartementet
St prp nr 4 (1996-97)Om endring av forslag i St prp nr 2
 (1996-97) Om endret tilknytningsform for Postverket og NSBs
 trafikkdel m.m. 
Sosial- og helsedepartementet, sosialsaker
Ot prp nr 4 (1996-97)Om lov om endringer i lov 17 juni
 1966 nr 12 om folketrygd og i enkelte andre lover
 (Samleproposisjon) 
Ot prp nr 7 (1996-97)Om lov om endringer i alkoholloven 
2.Forskrifter
Fiskeridepartementet

Forskrift om enhetsskvoteordning for den
 konsesjonspliktige trålerflåten blir fastsatt.

3.Styrer, utvalg
Justis- og politidepartementet

Utvidelse av mandatet til Domstolkommisjonen
 nedsatt ved kgl. res. 8. mars 1996. Utvalget utvides med følgende
 medlemmer:

Konsulent Ing-Lill Pavall, Fauske
Trygdesjef Bjørg Hermansen, Stavanger
Redaktør Olav Terje Bergo, Bergen
Regionsdirektør Tine Sundtoft, Kristiansand
Fylkesmann Inger Lise Gjørv, Inderøy

4.Klagesaker mv
Fiskeridepartementet

Klage fra Jan Sødergren, Stockholm, over
 Fiskeridepartementets vedtak av 15. november 1994 om å avslå
 begjæring om innsyn i lydbåndopptak vedrørende norsk selfangst
 1982-1988. Klagen tas ikke til følge.

Samferdselsdepartementet

Klage fra Norsk Allmennflyforening (AOPA) over
 Samferdselsdepartementets vedtak om ikke å innføre et generelt
 unntak for underveisavgift for en gruppe fly. Klagen tas ikke til
 følge.

5.Utnevnelser mv
Utenriksdepartementet, utenrikssaker

Ambassadør Bjørn Barth utnevnes til sendemann i
 Haag, med rang som ambassadør, med tiltredelse fra det tidspunkt
 Utenriksdepartementet bestemmer.

Sendemann i Kingston, St. John's (Antigua og
 Barbuda), Port of Spain, Bridgetown, Castries, Basseterre (St.
 Christopher og Nevis), Kingstown (St. Vincent og Grenadine) og
 Nassau (Bahamas), ambassadør Knut Bernt Berger tillike til
 sendemann i Port-au-Prince, med rang som ambassadør.

Underdirektør Sigurd Endresen utnevnes til
 sendemann i Maputo, med rang som ambassadør, med tiltredelse fra
 det tidspunkt Utenriksdepartementet bestemmer.

Underdirektør Henning Stirø utnevnes til
 ministerråd og beordres til tjeneste ved Norges delegasjon til Den
 Europeiske Union, Brussel, med tiltredelse fra det tidspunkt
 Utenriksdepartementet bestemmer.

Ambassaderåd Jan Bugge-Mahrt utnevnes til
 underdirektør i Utenriksdepartementet, med tiltredelse fra det
 tidpsunkt departementet bestemmer.

Førstekonsulent Kjersti Rødsmoen utnevnes til
 byråsjef i Utenriksdepartementet, med tiltredelse fra det tidspunkt
 departementet bestemmer.

Trygve Lønnebotn utnevnes til ulønnet konsul i
 Madison, De forente stater.

Administrasjonsdepartementet

Direktør Christian Fredrik Horst utnevnes til
 avdelingsdirektør i Administrasjonsdepartementet med tiltredelse
 fra det tidspunkt departementet bestemmer.

Finans- og tolldepartementet

Underdirektør Sigurd Odnæs konstitueres som
 avdelingsdirektør i Finans- og tolldepartementet med tiltredelse
 fra det tidspunkt departementet bestemmer.

Førstekonsulent Torgeir Nyen konstitueres som
 underdirektør i Finans- og tolldepartementet med tiltredelse fra
 det tidspunkt departementet bestemmer.

Forsvarsdepartementet

Obestløytnant Sverre Diesen utnevnes til oberst
 II i Infanteriet med tiltredelse fra det tidspunkt
 Forsvarsdepartementet bestemmer.

Kommandørkaptein Jostein Egeland utnevnes til
 kommandør II i Sjøforsvaret med tiltredelse fra det tidspunkt
 Forsvars- departementet bestemmer.

Oberstløytnant, midlertidig oberst II, Steinar
 Berg utnevnes til oberst II i Luftforsvaret med tiltredelse fra det
 tidspunkt Forsvars- departementet bestemmer.

Oberstløytnant Johannes Karlstad utnevnes til
 oberst II i Luftforsvaret med tiltredelse fra det tidspunkt
 Forsvars- departementet bestemmer.

Justis- og politidepartementet

Konstituert lovrådgiver Morten Holmboe utnevnes
 til lovrådgiver i Justis- og politidepartementet med tiltredelse
 fra det tidspunkt departementet bestemmer.

Førstekonsulent Stig Berge konstitueres som
 lovrådgiver i Justis- og politidepartementet med tiltredelse fra
 det tidspunkt departementet bestemmer.

Landbruksdepartementet

Konstituert jordskiftedommer Erling Herring
 beskikkes som jordskiftedommer i Nord-Helgeland jordskiftesokn, med
 tiltredelse fra det tidspunkt Landbruksdepartementet bestemmer.

Miljøverndepartementet

Personalsjef Marie Holand utnevnes til
 avdelingsdirektør i Miljøverndepartementet med tiltredelse fra det
 tidpsunkt departementet bestemmer.

Samferdselsdepartementet

Rådgiver Anita Skauge konstitueres som
 avdelingsdirektør i Samferdselsdepartementet for ettidsrom av
 inntil to år med tiltredelse fra det tidspunkt departementet
 bestemmer.

Sosial- og helsedepartementet, helsesaker

Assisterende fylkeslege Elisabeth Lilleborge
 Markhus utnevnes til fylkeslege i Østfold med tiltredelse fra det
 tidspunkt Sosial- og helsedepartementet bestemmer.

6.Andre saker
Utenriksdepartementet, utenrikssaker

Fullmakt til Utenriksdepartementet til å yte et
 tilskudd på USD 1 million til UNRWA.

DD.MM. Kong Harald V og Dronning Sonjas
 offisielle besøk til Polen 14.-16. oktober 1996.

Kulturdepartementet

Fastsettelse av grafisk designprogram for
 departementene og for Regjeringens dokumenter til Stortinget.

Samtykke til overskridelse av kap. 322
 billedkunst, kunsthåndverk og design, post 11 Varer og tjenester i
 statsbudsjettet for 1996.

Nærings- og energidepartementet

Ekstraordinære informasjonstiltak for å begrense
 forbruket av elektrisitet. Fullmakt til å dekke utgifter før
 tilleggsbevilgning foreligger.

Godkjennelse av plan for utbygging og drift av
 oljefunnet Oseberg Øst.

Godkjennelse av tilleggsplan for utbygging og
 drift av oljen i Troll vest gassprovins.

Lagt inn 11 oktober 1996 av Statens forvaltningstjeneste,
 ODIN-redaksjonen