"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 23. januar
 1998. Det ble fattet følgende vedtak:

1.Proposisjoner og meldinger
Utenriksdepartementet

linkdoc032005-030021#docSt prp nr 29
 (1997-98) Om samtykke til å godkjenne protokoller, undertegnet
 den 16. desember 1997, vedrørende Polen, Tsjekkia og Ungarns
 tiltredelse til Traktaten for det nordatlantiske område
 linkdoc099005-990173#doc

2.Sanksjoner og ikrafttredelser
Justis- og politidepartementet

Lov om endringer i straffeloven (heving av
 strafferammen for grovt skadeverk, særskilt med tanke på
 kirkebranner). Besl O nr 17 Lov nr 9 Loven trer i kraft fra 1.
 februar 1998.

3.Forskrifter
Arbeids- og administrasjonsdepartementet

Forskrift om arbeidsledighetstrygd etter
 EØS-avtalen ved tilpasning av kap 6 i rådforording (EØF) nr 1408/71
 og kap 4 i lov av 17. juni 1966 nr 12 om folketrygd endres.

Kirke-, utdannings- og forskningsdepartementet

Forskrift om endring av forskrift om tildeling
 av utdanningsstøtte for støtteåret 1997-98.
(Se også pkt 4 nedenfor)

4.Delegering av myndighet
Kirke-, utdannings- og forskningsdepartementet

Delegasjon til Kirke-, utdannings- og
 forskningsdepartementet av fullmakt til å fastsette forskrift etter
 lov 26. april 1985 nr 21 om utdanningsstøtte til elever og
 studenter § 3 annet ledd.
(Se også pkt 3 ovenfor)

5.Klagesaker m v
Arbeids- og administrasjonsdepartementet

Klage fra Kelly Services Norge AS over Kommunal-
 og arbeidsdepartementets vedtak av 4. september 1997 om avslag på
 søknad om dispensasjon fra sysselsettingslovens forskrifter for
 utleie av 1 Senior Cost Controller. Klagen tas ikke til følge.

Klage fra advokat Tom Placht på vegne av
 MabiCare Vårdpoolen AB over Kommunal- og arbeidsdepartementets
 vedtak av 30. september 1997 vedrørende avslag på søknad om
 generell dispensasjon fra sysselsettingsloven § 27 for utleie av
 inntil 414 ansatte innen yrkesgruppene leger, sykepleiere,
 jordmødre, hjelpepleiere og barnepleiere for en periode på 2 år.
 Klagen tas ikke til følge.

Klage fra Legevisitten AS over Kommunal- og
 arbeidsdepartementets vedtak 7. oktober 1997 vedrørende avslag på
 søknad om generell dispensasjon fra sysselsettingsloven § 27 for
 utleie av 150 legeårsverk, 300 sykepleierårsverk og 300
 hjelpepleierårsverk. Klagen tas ikke til følge.

Klage fra Gynconsult AS over Kommunal- og
 arbeidsdepartementets vedtak av 30. september 1997 vedrørende
 avslag på søknad om generell dispensasjon fra sysselsettingsloven §
 27 for utleie av leger, sykepleiere og hjelpepleiere. Klagen tas
 ikke til følge.

Klage fra BTV Lægevikarer over Kommunal- og
 arbeidsdepartementets vedtak av 30. september 1997 vedrørende
 avslag på søknad om generell dispensasjon fra sysselsettingsloven §
 27 for utleie av 600 leger som skal dekke 40 legestillinger i en
 periode på 2 år. Klagen tas ikke til følge.

6.Utnevnelser m v
Utenriksdepartementet

Ambassadør Rolf Trolle Andersen utnevnes til
 sendemann i Paris med rang som ambassadør med tiltredelse fra det
 tidspunkt Utenriksdepartementet bestemmer.

Morton Garbutt utnevnes til ulønnet konsul i
 Papeete, Fransk Polynesia.

Justis- og politidepartementet

Lagdommer Steinar Magnus Trovåg utnevnes til
 lagmann i Gulating lagmannsrett med tiltredelse fra det tidspunkt
 Justis- og politidepartementet bestemmer.

Forlenget konstitusjon som lagdommere i
 Borgarting lagmannsrett fra 1. januar til og med 31. desember 1998
 av:

konstituert lagdommer Einar Kaspersen
konstituert lagdommer Nils Simonsen
konstituert lagdommer Wenche Skjæggestad
konstituert lagdommer Bente Baugstø Roshauw
konstituert lagdommer Eystein Fredrik Husebye
konstituert lagdommer Eirik Akerlie

Forlenget konstitusjon som
 avdelingsledere/dommere i Oslo byrett fra 1. januar til og med 31.
 desember 1998 av:

avdelingsleder/dommer Ellen Meinich Martens
avdelingsleder/dommer Inga Merethe Vik
Kommunal- og regionaldepartementet

Byråsjef Marianne Øistensen utnevnes til
 avdelingsdirektør i Kommunal- og regionaldepartementet med
 tiltredelse fra det tidspunkt departementet bestemmer.

Nærings- og handelsdepartementet

Konstituert bergmester Per Zakken Brekke
 utnevnes til bergmester fra 1. mars 1998.

7.Andre saker
Utenriksdepartementet

Inngåelse av en revidert avtale mellom Norge,
 som ESA-medlem, enkelte ESA-medlemsstater, Canada, Japan, Russland
 og USA om samarbeid om den internasjonale romstasjonen samt en
 erklæring vedrørende midlertidig anvendelse med forbehold om
 etterfølgende godkjenning. Avtalen godkjennes.

Justis- og politidepartementet

Regulering av distriktsinndelingen i politi- og
 lensmannsetaten.
Sammenslåing mellom Sør-Varanger politikammer og Sør-Varanger
 lensmannsdistrikt.
Etablering av lensmannsdistrikt i Båtsfjord kommune.
Overføring av Bindal lensmannsdistrikt fra Helgeland
 politidistrikt til Namdal politidistrikt.
Sammenslåing mellom Kongsberg politikammer og Kongsberg
 lensmannsdistrikt.
Endringene gjennomføres fra det tidspunkt Justis- og
 politidepartementet bestemmer.

Lagt inn 23. januar 1998 av Statens forvaltningstjeneste,
 ODIN-redaksjonen