OFFISIELT FRA STATSRÅD
Statsråd ble holdt på Oslo slott 
21. april 1995. Det ble fattet følgende vedtak: 
Proposisjoner og meldinger
Utenriksdepartementet

St prp nr 45 (1994-95) Om samtykke til godkjenning
 av EØS-komitéens beslutning nr. 18/94 av 28. oktober 1994 om
 endring av EØS-avtalens vedlegg IX (finansielle tjenester)


Barne- og familiedepartementet

Ot prp nr 35 (1994-95) Om lov om pakkereiser


Justis- og politidepartementet

St prp nr 44 (1994-95) Billighetserstatninger av
 statskassen


Miljøverndepartementet

Ot prp nr 44 (1994-95) Om lov om statlig
 naturoppsyn samt endringer i lov om naturvern og lov om viltet


Samferdselsdepartementet

Ot prp nr 45 (1994-95) Om lov om endringer i
 jernbaneloven

Forskrifter
Barne- og familiedepartementet

Forskrifter om merking av skotøy av 3 mars 1972
 § 2 nr 2 og forskrift om merking av lærvarer, tekstilvarer og klær
 av 26 mars 1984 oppheves fra 2 mai 1995.


Kommunal- og arbeidsdepartementet

Forskrift om område med forbud mot oppankring og
 fiske på Nornefeltet.

Forskrift om sikkerhet, helse og arbeidsmiljø på
 bygge- og anleggsplasser (byggherreforskriften) fastsettes i
 samsvar med vedlagte forslag, i medhold av lov 4. februar 1977 nr.
 4 om arbeidervern og arbeidsmiljø m.v. § 2 nr. 7 og nr. 8, § 14
 siste ledd.


Landbruksdepartementet

Forskrift i medhold av § 27 a i lov av 10.2.67
 (forvaltningsloven), om innkreving av gebyr for behandling av
 søknader om innførsel av hund og katt fastsettes.


Fiskeridepartementet

Forskrift om alminnelig kystgebyr fra 1. mai
 1995

Utnevnelser
Utenriksdepartementet, utenrikssaker 

Generalkonsul Anfin Ullern utnevnes til
 generalkonsul i Minneapolis fra det tidspunkt Utenriksdepartementet
 bestemmer.

Ambassaderåd Arild Øyen beskikkes som
 ambassaderåd ved ambassaden i Dar es Salaam for et tidsrom av
 inntil to år fra det tidspunkt Utenriksdepartementet bestemmer.

Stedlig representant Per Amund Gulden beskikkes
 som ambassaderåd ved ambassaden i Addis Abeba for et tidsrom av
 inntil fire år fra det tidspunkt Utenriksdepartementet
 bestemmer.


Finans- og tolldepartementet

Konstituert avdelingsdirektør Eivind Tandberg
 utnevnes til avdelingsdirektør i Finans- og tolldepartementet fra
 1. januar 1995.


Forsvarsdepartementet

Oberstløytnant/midlertidig oberst II Toralv
 Ottar Nordbø utnevnes til oberst II i Infanteriet fra det tidspunkt
 Forsvarsdepartementet bestemmer.

Oberstløytnant Arild Østreng utnevnes til oberst
 II i Infanteriet fra det tidspunkt Forsvarsdepartementet
 bestemmer.

Major/midlertidig oberstløytnant Bjørn
 Sørlundsengen utnevnes til oberstløytnant i Hærens samband fra den
 tid Forsvars- departementet bestemmer.

Orlogskaptein/midlertidig kommandørkaptein Dag
 Lombnes Isaksen utnevnes til kommandørkaptein i Sjøforsvaret fra
 det tidspunkt Forsvarsdepartementet bestemmer.


Justis- og politidepartementet

Utreder Jørn Sigurd Maurud utnevnes til
 statsadvokat ved Eidsivating statsadvokatembeter fra den tid
 Justis- og politidepartementet bestemmer.

Underdirektør Evelyn Skarnes konstitueres som
 avdelings- direktør i Justis- og politidepartementet fra den tid
 departementet bestemmer og fram til 1. mars 1996.


Kirke-, utdnnings- og forskningsdepartementet

Konstituert underdirektør Aud Inger Andersen
 utnevnes til underdirektør i Kirke-, utdannings- og
 forskningsdepartementet fra det tidspunkt departementet
 bestemmer.

Førstekonsulent Arne Benjaminsen utnevnes til
 underdirektør i Kirke-, utdannings- og forskningsdepartementet fra
 det tidspunkt departementet bestemmer.


Landbruksdepartementet

Konstituert underdirektør Marit Halleraker
 utnevnes til underdirektør i Landbruksdepartementet fra det
 tidspunkt Landbruksdepartementet bestemmer.

Overingeniør Hans Ruud beskikkes som
 jordskiftedommer i Indre Sogn jordskiftesokn fra det tidspunkt
 Landbruksdepartementet bestemmer.

Kommuneplanlegger Oddvar Fjøsne beskikkes som
 jordskiftedommer i Hallingdal jordskiftesokn fra det tidspunkt
 Landbruksdepartementet bestemmer.


Miljøverndepartementet

Fungerende underdirektør Øyvind Lohne utnevnes
 til underdirektør i Miljøverndepartementet fra det tidspunkt
 departementet bestemmer.

Andre saker
Finans- og tolldepartementet

Søknad fra Orkla A.S om skattelempning etter lov
 av 9 juni 1961 nr. 16, avsnitt II tas til følge.


Forsvarsdepartementet

Dekning av reise- og oppholdsutgifter for
 Forsvarssjefens ektefelle i forbindelse med tjenestereise til
 Belgia 24-28 april 1995.

Dekning av reise- og oppholdsutgifter for
 ektefellen til Generalinspektøren for Hæren i forbindelse med
 offisielt besøk til Sverige 9-11 mai 1995.

Dekning av reise- og oppholdsutgifter for
 ektefellen til Generalinspektøren for Luftforsvaret i forbindelse
 med representasjonsreise til Frankrike 28-30 mai 1995.


Justis- og politidepartementet

Nye nasjonale forutsetninger for den sivile
 beredskapsplanlegging. Retningslinjene trer i kraft fra det
 tidspunkt Justis- og politidepartementet bestemmer.


Miljøverndepartementet

Ratifikasjon av en protokoll av 14 juni 1994 til
 konvensjonen om langtransportert grenseoverskridende
 luftforurensning, som gjelder videre reduksjoner av
 svovelutslipp.

Lagt inn 24 april 1995 av Statens forvaltningstjeneste,
 ODIN-redaksjonen