OFFISIELT FRA STATSRÅD

Statsråd ble holdt på Oslo slott
 22. juni 2001. Følgende vedtak offentliggjøres:

Proposisjoner og meldinger

Miljøverndepartementet

St.meld. nr. 54 (2000-2001)

Norsk klimapolitikk

(Pressemelding)

Sanksjoner og ikrafttredelser

Sosial- og helsedepartementet, helsesaker

Lov 23. juni 2000 nr. 56 om
 helsemessig og sosial beredskap trer i kraft 1. juli 2001.

Lov 21. desember 2000 nr. 125 om
 endringer i folketrygdloven og i enkelte andre lover trer i kraft
 1. juli 2001.

Forskrifter

Finansdepartementet

Fastsettelse av forskrift om
 endring i forskrift 19. desember 1969 nr. 15 (nr. 17) om
 avgiftsforvaltningen og avgiftskontrollen og om klagenemndas
 organisasjon og saksbehandling.

Justis- og politidepartementet

Fastsettelse av forskrift om
 åremålsstillinger i politiet.

Fastsettelse av forskrift om
 endring i forskrift 11. oktober 1985 nr. 1810 om
 postforkynning.

Sosial- og helsedepartementet, helsesaker

Fastsettelse av forskrift om
 overgangsbestemmelser til lov om helsemessig og sosial
 beredskap.

Fastsettelse av forskrift om
 endring av reglement nr. 3047 for forberedelse av rekvirering av
 bygninger til Totalforsvaret ved beredskap og i krig.

Fastsettelse av forskrift om
 endring av reglement nr. 3081 for rekvisisjoner til sivile formål
 ved beredskap og i krig.

Utnevnelser m.v.

Utenriksdepartementet, utenrikssaker

Sendemann i Kiev, ambassadør
 Jostein Helge Bernhardsen, utnevnes tillike til sendemann i Minsk
 med rang som ambassadør.

Páll Marvin Jónsson utnevnes til
 ulønnet konsul på Vestmannaeyjar, Island.

Miljøverndepartementet

Avdelingsdirektør Janne Sollie
 åremålsbeskikkes til direktør ved Direktoratet for naturforvaltning
 for en periode av 6 år, fra det tidspunkt Miljøverndepartementet
 bestemmer.

(
 Pressemelding)

Andre saker

Statsministerens kontor

Statsråd Jørgen Kosmo oppnevnes som
 settestatsråd for statsråd Hanne Harlem ved Justis- og
 politidepartementets utøvelse av statens partsrettigheter i sivil
 sak mellom Amelia Riis og staten ved Justis- og politidepartementet
 om erstatning for tap voldt ved Oslo skifteretts behandling av boet
 etter avdøde Kristoffer Olsen.

(Pressemelding)

 

Overføring av myndighet etter lov
 25. august 1995 nr. 57 om pakkereiser kapittel 11 fra Nærings- og
 handelsdepartementet til Barne- og familiedepartementet med
 virkning fra 1. juli 2001.

(Pressemelding)

Overføring av forvaltningsansvaret
 for statens eierinteresser i Cermaq ASA fra Landbruksdepartementet
 til Nærings- og handelsdepartementet med virkning fra 1. juli
 2001.

(Pressemelding)

 

Utenriksdepartementet, utenrikssaker

Ratifikasjon av en frihandelsavtale
 med tilhørende vedlegg mellom EFTA-statene og Mexico av 27.
 november 2000.

Inngåelse av en avtale mellom Norge
 og Russland om forlengelse til 1. juli 2002 av avtalen om en
 midlertidig praktisk ordning for fisket i et tilstøtende område i
 Barentshavet.

(Pressemelding)

Inngåelse av en luftfartsavtale
 samt et omforent memorandum mellom Norge og Chile.

(Pressemelding)

Tiltredelse til
 Unidroit-konvensjonen av 24. juni 1995 om stjålne eller ulovlig
 utførte kulturgjenstander.

Dekning av reise- og
 oppholdsutgifter for utenriksminister Thorbjørn Jagland med
 ektefelle ved offisielt besøk til Kina 27. – 29. juni 2001.

Utenriksdepartementet, utviklingssaker

Inngåelse av en avtale mellom
 regjeringen i Kongeriket Norge og regjeringen i Republikken Benin
 om konsolidering av Republikken Benins gjeld til Norge.

(Pressemelding)

Finansdepartementet

Ikraftsetting av en overenskomst
 mellom Kongeriket Norge og Kasakhstan til unngåelse av
 dobbeltbeskatning og forebyggelse av skatteunndragelse med hensyn
 til skatter av inntekt og formue, undertegnet i Oslo den 3. april
 2001.

Justis- og politidepartementet

Endringer i distriktsinndelingen
 mv. i politi- og lensmannsetaten.

Sosial- og helsedepartementet, sosialsaker

Vedtektene for Nasjonalhjelpens
 fond for krigens ofre oppheves fra 1. januar 2002.