Offisielt fra statsråd

Statsråd ble holdt på Oslo slott
 31. mars 2000. Det ble fattet følgende vedtak:

1 Proposisjoner og meldinger

Nærings- og handelsdepartementet

Ot.meld. nr. 1 (1999-2000)

Om tilbaketrekking av Ot.prp. nr.
 35 (1998-99) om lov om erverv av og drift på mineralressurser
 (mineralloven)

Sosial- og helsedepartementet, helsesaker

Ot.meld. nr. 2 (1999-2000)

Om tilbaketrekking av Ot.prp. nr.
 24 (1999-2000) om lov om endringer i lov 9. februar 1973 nr. 6 om
 transplantasjon, sykehusobduksjon og avgivelse av lik m.m.

2 Sanksjoner og ikrafttredelser

Barne- og familiedepartementet

Sanksjon av Stortingets vedtak 7.
 mars 2000 til lov om endringer i lov 24. oktober 1946 nr. 2 om
 barnetrygd.

Besl. O. nr. 57 Lov nr. 17

Justis- og politidepartementet

Sanksjon og ikrafttredelse av
 Stortingets vedtak 24. februar 2000 til lov om endring i lov 23.
 oktober 1959 nr. 3 om oreigning av fast eigedom. Loven trer i kraft
 1. mai 2000.

Besl. O. nr. 54 Lov nr. 18

Kirke-, utdannings- og forskningsdepartementet

Sanksjon av Stortingets vedtak 17.
 februar 2000 til lov om endring i lov av 26. april 1985 nr. 21 om
 utdanningsstøtte til elever og studenter.

Loven trer i kraft straks.

Besl. O. nr. 51 Lov nr. 19

Kommunal- og regionaldepartementet

Sanksjon av Stortingets vedtak 28.
 mars 2000 til lov om endringer i lov 16. juni 1939

nr. 6 om husleie og lov 7. juli
 1967 nr. 13 om husleieregulering mv. for boliger.

Loven trer i kraft 1. april
 2000.

Besl. O. nr. 68 Lov nr. 20

3 Forskrifter

Miljøverndepartementet

I medhold av lov om naturvern av
 19. juni 1970 nr. 63 § 8, jf. §§ 10, 21, 22 og 23, endres grense og
 forskrift for Hurumåsen/Burudåsen naturreservat i Hole og Ringerike
 kommuner, Buskerud fylke.

4 Delegasjon av myndighet

Samferdselsdepartementet

Delegering av myndighet til
 Samferdselsdepartementet til å foreta endringer i forskrift 15.
 juli 1994 nr. 691 om gjennomføring og håndheving av EØS-avtalen på
 luftfartens område begrenset til Vedlegg II til Rådsforordning
 (EØF) nr. 3922/91 av 16. desember 1991.

5 Utnevnelser mv.

Statsministerens kontor

Statssekretær Fatma Bhanzi Jynge
 gis avskjed i nåde fra embetet som statssekretær i Kommunal- og
 regionaldepartementet.

Følgende utnevnes til
 statssekretærer:

Konsernredaktør Jan Erik Larsen,
 Statsministerens kontor

Lagdommer Ellen Mo,
 Finansdepartementet fra 3. april 2000

Likestillingsombud Anne Lise Ryel,
 Justis- og politidepartementet

Direktør Sverre Bugge, Kommunal- og
 regionaldepartementet

Helse- og sosialdirektør Lars Erik
 Flatø, Sosial- og helsedepartementet, helsesaker

Utenriksdepartementet, utenrikssaker

Sendemann i Moskva, ambassadør
 Øyvind Nordsletten, utnevnes tillike til sendemann i Bisjkek
 (Kirgisistan), Dusjanbe (Tadsjikistan), Tasjkent (Usbekistan),
 Astana (Kasakhstan) og Jerevan (Armenia), med rang som
 ambassadør.

Konstituert underdirektør
 Are-Jostein Norheim utnevnes til avdelingsdirektør i
 Utenriksdepartementet med tiltredelse fra det tidspunkt
 departementet bestemmer.

Finansdepartementet

Konstituert underdirektør Espen
 Aasen utnevnes til underdirektør i Finansdepartementet med
 tiltredelse fra det tidspunkt departementet bestemmer.

Arkivleder Jorunn Bødtker utnevnes
 til underdirektør i Finansdepartementet med tiltredelse fra det
 tidspunkt departementet bestemmer.

Kommunal- og regionaldepartementet

Forlengelse av konstitusjon av
 underdirektør Kåre Movold som underdirektør i Kommunal- og
 regionaldepartementet til og med 31. mars 2002.

Sosial- og helsedepartementet, sosialsaker

Rådgiver Trude Mathisen utnevnes
 til underdirektør i Sosial- og helsedepartementet med tiltredelse
 fra det tidspunkt departementet bestemmer.

Førstekonsulent Marianne Moen
 utnevnes til byråsjef i Sosial- og helsedepartementet med
 tiltredelse fra det tidspunkt departementet bestemmer.

6 Andre saker

Utenriksdepartementet, utenrikssaker

Inngåelse av en avtale om norsk
 deltakelse i Verdensbankens Karbonfond.

Norge meddeler de andre
 avtaleparter i henhold til EØS-avtalens artikkel 103 nr. 1 at de
 forfatningsrettslige krav er oppfylt for at EØS-komiteens
 beslutning nr. 121/1999 kan bli bindende for Norge.

Norge deltar, med forbehold om
 Stortingets samtykke, i EØS-komiteens beslutning om å endre
 EØS-avtalens vedlegg X ved innlemmelse av europaparlaments- og
 rådsdirektiv 98/84/EF av 20. november 1998 om rettslig vern av
 tilgangskontrollerte og tilgangskontrollerende tjenester.

Norge deltar i EØS-komiteens
 beslutning om innlemmelse av EUs rammeprogram om kultursamarbeid
 (Kultur 2000) i EØS-avtalen.

Utenriksdepartementet, bistandssaker

Tidligere statssekretær Leiv Lunde
 fritas fra vervet som medlem av de respektive Råd for Den
 afrikanske utviklingsbank, Den asiatiske utviklingsbank og Den
 inter-amerikanske utviklingsbank.

Statssekretær Sigrun Møgedal
 oppnevnes som nytt norsk medlem av de respektive Råd.

Olje- og energidepartementet

Reduksjon av reguleringen av norsk
 oljeproduksjon.

Ringeriks-Kraft AS gis tillatelse
 til å erverve bruksrett til vannfall i Eidselva i Skiensvassdraget
 i Nome kommune i Telemark.