"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 13. februar
 1998. Det ble fattet følgende vedtak:

1.Proposisjoner og meldinger
Utenriksdepartementet, utenrikssaker
linkdoc032005-030024#docSt prp nr 35
 (1997-98)

Om samtykke til
1) inngåelse av en tilleggsprotokoll til overenskomst av 18.
 desember 1995 mellom Kongeriket Norge og Kongeriket Danmark om
 avgrensning av kontinentalsokkelen i området mellom Jan Mayen og
 Grønland og om grensen mellom fiskerisonene i området
2) inngåelse av en tilleggsprotokoll til overenskomst av 28.
 mai 1980 mellom Norge og Island vedrørende fiskeri- og
 kontinentalsokkelspørsmål og den herav utledete overenskomst av 22.
 oktober 1981 om kontinentalsokkelen i området mellom Jan Mayen og
 Island.

2.Forskrifter
Finans- og tolldepartementet

Forskrift om endring av forskrift 23. januar
 1987 nr 21 om arbeidsgivers regnskapsføring og oppgjør for
 skattetrekk m v fastsettes.

3.Styrer, utvalg
Samferdselsdepartementet

Følgende oppnevnes som medlemmer av et utvalg
 for å vurdere kringkastings- og telelovgivningen:

Høyesterettsdommer Karin M. Bruzelius, leder, Oslo
Professor Jon Bing, Oslo
Direktør Vigdis Moe Skarstein, Trondheim
Ekspedisjonssjef Helge Sønneland, Oslo
Spesialrådgiver Jens C. Koch, Arendal
Forskningssjef Hilde Lovett, Århus, Danmark
4.Utnevnelser m v
Utenriksdepartementet, utenrikssaker

Sendemann i Harare, ambassadør Arild Eik,
 utnevnes til like til sendemann i Gaborone, Botswana, med rang som
 ambassadør.

Ambassaderåd Aud Marit Wiig utnevnes til
 ministerråd ved ambassaden i Pretoria med tiltredelse fra det
 tidspunkt Utenriksdepartementet bestemmer.

Underdirektør Terje Hauge utnevnes til
 ministerråd og beordres til tjeneste ved ambassaden i Washington
 med tiltredelse fra det tidspunkt Utenriksdepartementet
 bestemmer.

Følgende byråsjefer utnevnes til underdirektører
 i Utenriksdepartementet med tiltredelse fra det tidspunkt
 departementet bestemmer:

Sandra Hamilton
Tove Sylstad Iversen
Elin Østebø Johansen
Oddvar Lægreid
Inge Per Øie Nordang

Rådgiver Per Egil Selvaag utnevnes til byråsjef
 i Utenriksdepartementet med tiltredelse fra det tidspunkt
 departementet bestemmer.

Rådgiver Ottar Torarin Christiansen beskikkes
 som spesialutsending (ambassaderåd) for helsespørsmål ved Norges
 faste delegasjon, Genève, for et tidsrom av inntil 3 år med
 tiltredelse fra det tidspunkt Utenriksdepartementet bestemmer.

Oberst Terje Næss beskikkes som militærrådgiver
 ved OSSE-delegasjonen i Wien for en periode på inntil 3 år med
 tiltredelse fra det tidspunkt Utenriksdepartementet bestemmer.

Forsvarsdepartementet

Brigadér Åge Johannes Hamang utnevnes til
 generalmajor med tiltredelse fra det tidspunkt
 Forsvarsdepartementet bestemmer.

Oberst Arne Kristian Skogstad utnevnes til
 brigadér i Luftforsvaret med tiltredelse fra det tidspunkt
 Forsvarsdepartementet bestemmer.

5.Andre saker
Utenriksdepartementet, utenrikssaker

DD.MM. Kong Harald V og Dronning Sonjas
 offisielle besøk i Sør-Afrika

24. februar – 2. mars 1998.

Forsvarsdepartementet

Instruks for Forsvarets bistand til politiet i
 fred fastsettes.

Samferdsdepartementet

Nedleggelse av Totalforsvarets sambandsnemnd
 (TSBN) med virkning fra 1. mars 1998.

Lagt inn 13 februar 1998 av Statens forvaltningstjeneste,
 ODIN-redaksjonen