Offisielt fra statsråd

Statsråd ble holdt på Oslo slott
 26. mai 2000. Følgende vedtak offentliggjøres:

Proposisjoner og meldinger

Utenriksdepartementet, utenrikssaker

St.prp. nr. 67 (1999-2000)

Om samtykke til godkjenning av
 EØS-komitébeslutning nr. 37/2000 av 31. mars 2000 om endring av
 protokoll 31 i EØS-avtalen om EFTA/EØS-statenes deltakelse i EUs
 handlingsprogram vedrørende sjeldne sykdommer innenfor rammen av
 innsatsen for folkehelsen (1999-2003)

St.prp. nr. 68 (1999-2000)

Om samtykke til godkjenning av
 EØS-komiteens beslutning

nr. 179/1999 av 17. desember 1999
 om endring av EØS-avtalens vedlegg XIII (transport)

St.prp. nr. 69 (1999-2000)

Om samtykke til godkjenning av
 EØS-komiteens beslutning nr. 185/1999 av 17. desember 1999 om
 endring av vedlegg XX (Miljø) i EØS-avtalen om innesluttet bruk av
 genmodifiserte mikroorganismer

St.prp. nr. 70 (1999-2000)

Om samtykke til godkjenning av
 EØS-komiteens beslutning nr. 21/2000 av 25. februar 2000 om endring
 av EØS-avtalens vedlegg XVII (opphavsrett)

St.prp. nr. 71 (1999-2000)

Om samtykke til godkjenning av
 avgjerd i EØS-komiteen nr. 39/2000 om endring av protokoll 31 til
 EØS-avtala om EFTA/EØS-statane si deltaking i
 fellesskapshandlingsprogrammet om førebyggjande tiltak for å kjempe
 mot vald mot barn, ungdom og kvinner (Daphne-programmet)
 (2000-2003)

St.meld. nr. 36 (1999-2000)

Om samarbeidet i
 Atlanterhavspaktens organisasjon i 1999

Arbeids- og administrasjonsdepartementet

St.prp. nr. 73 (1999-2000)

Pensjonar frå statskassa

Barne- og familiedepartementet

Ot.prp. nr. 52 (1999-2000)

Om lov om endringer i lov 28.
 februar 1997 nr. 19 om folketrygd (selvstendig opptjeningsrett til
 fødsels- og adopsjonspenger for fedre mv.)

Finansdepartementet

St.meld. nr. 38 (1999-2000)

Om statens eierskap i
 Kreditkassen

Justis- og politidepartementet

Ot.prp. nr. 54 (1999-2000)

Om lov om vaktvirksomhet

Ot.prp. nr. 55 (1999-2000)

Om lov om erstatning ved
 pasientskader mv. (pasientskadeloven)

Ot.prp. nr. 56 (1999-2000)

Om lov om endringer i
 offentlighetsloven og enkelte andre lover

Ot.prp. nr. 57 (1999-2000)

Om lov om endring i utlendingsloven
 som følge av Schengen-samarbeidet

Kirke-, utdannings- og forskningsdepartementet

Ot.prp. nr. 58 (1999-2000)

Om lov om endring i lov 12. mai
 1995 nr. 22 om universiteter og høgskoler

Landbruksdepartementet

Ot.prp. nr. 50 (1999-2000)

Om lov om endringer i lov 8. juni
 1962 nr. 4 om tiltak mot dyresjukdommer

St.meld. nr. 35 (1999-2000)

Om praktiseringen av jord- og
 konsesjonslovgivningen i 1996-1999

Samferdselsdepartementet

St.prp. nr. 72 (1999-2000)

Om delvis bompengefinansiering av
 T-forbindelsen – Ny vegforbindelse mellom Karmøy, Haugesund og
 Tysvær kommuner i Rogaland

Ot.prp. nr. 51 (1999-2000)

Om lov om edb-baserte
 reservasjonssystemer for passasjertransport mv.

St.meld. nr. 37 (1999-2000)

Om omlegging av Postens
 ekspedisjonsnett

Sosial- og helsedepartementet, sosialsaker

Ot.prp. nr. 53 (1999-2000)

Om lov om endringer i
 folketrygdloven og ferieloven

Sanksjoner og ikrafttredelser

Arbeids- og administrasjonsdepartementet

Sanksjon av Stortingets vedtak 14.
 april 2000 til lov om endringer i lov 28. juli 1949 nr. 26 om
 Statens Pensjonskasse og i enkelte andre lover.

Besl. O. nr. 73 Lov nr. 37

Kommunal- og regionaldepartementet

Sanksjon av Stortingets vedtak av
 2. desember 1999 til lov om endringer i lov 4. februar 1977 nr. 4
 om arbeidervern og arbeidsmiljø m.v. – (utdanningspermisjon).

Loven trer i kraft 1. januar
 2001.

Besl. O. nr. 10 Lov nr. 38

Utnevnelser m.v.

Utenriksdepartementet, utenrikssaker

Ambassadør Kjell-Martin Frederiksen
 utnevnes til sendemann i Madrid, med rang som ambassadør, med
 tiltredelse fra det tidspunkt Utenriksdepartementet bestemmer.

Hjemmebasert sendemann i Banjul,
 Cotonou, Yaoundé og Bissau, ambassadør Kristen Christensen,
 utnevnes tillike til sendemann i Niamey (Niger), med rang som
 ambassadør.

Generalkonsul Otto Hjorth Mamelund
 utnevnes til ministerråd og beordring til tjeneste ved ambassaden i
 London, med tiltredelse fra det tidspunkt Utenriksdepartementet
 bestemmer.

Spesialrådgiver Per Kristian
 Pedersen utnevnes til sendemann i Tallinn, med rang som ambassadør,
 med tiltredelse fra det tidspunkt Utenriksdepartementet
 bestemmer.

Ambassaderåd Eva Offerdal Ødegaard
 utnevnes til byråsjef i Utenriksdepartementet med tiltredelse fra
 det tidspunkt departementet bestemmer.

Rådgiver Øystein Bø utnevnes til
 underdirektør i Utenriksdepartementet, med tiltredelse fra det
 tidspunkt departementet bestemmer.

Første ambassadesekretær Terje
 Theodor Nervik utnevnes til byråsjef i Utenriksdepartementet, med
 tiltredelse fra det tidspunkt departementet bestemmer.

Detlef Hesse utnevnes til ulønnet
 konsul i Rostock, Tyskland.

Finansdepartementet

Konstituert underdirektør Trude
 Myklebust utnevnes til underdirektør i Finansdepartementet med
 tiltredelse fra det tidspunkt departementet bestemmer.

Justis- og politidepartementet

Konstituert statsadvokat Kim Roger
 Sundet, advokat Per Reehorst, konstituert statsadvokat Olav Helge
 Thue og politiinspektør Trond Dyvik utnevnes til statsadvokater ved
 Oslo statsadvokatembeter med tiltredelse fra det tidspunkt Justis-
 og politidepartementet bestemmer.

Konstituert statsadvokat Gert Johan
 Kjelby utnevnes til statsadvokat ved Hordaland statsadvokatembeter
 med tiltredelse fra det tidspunkt Justis- og politidepartementet
 bestemmer.

Kommunal- og regionaldepartementet

Avdelingsdirektør Eivind Dale
 utnevnes til ekspedisjonssjef i Kommunal- og regionaldepartementet
 med tiltredelse 1. juli 2000.

Sosial- og helsedepartementet, sosialsaker

Underdirektør Elin Anglevik
 utnevnes til avdelingsdirektør i Sosial- og helsedepartementet med
 tiltredelse fra det tidspunkt departementet bestemmer.

Byråsjef Kari Grette konstitueres
 som underdirektør i Sosial- og helsedepartementet med tiltredelse
 fra det tidspunkt departementet bestemmer.

Andre saker

Statsministerens kontor

Statsråd Otto Gregussen oppnevnes
 som settestatsråd for statsråd Hanne Harlem i Justis- og
 politidepartementets behandling av klage av 25. januar 2000 fra
 Oslo Arbeiderparti om vilkår for drift av bingo i Oslo i året
 2000.

Utenriksdepartementet, utenrikssaker

Undertegning av en valgfri
 protokoll om barn i væpnet konflikt til FNs konvensjon om barnets
 rettigheter av 20. november 1989.

Undertegning av en valgfri
 protokoll om salg av barn, barneprostitusjon og barnepornografi til
 FNs konvensjon om barnets rettigheter av 20. november 1989.

Dekning av reise- og
 oppholdsutgifter for statsråd Bjørn Tore Godal med ektefelle ved
 besøk til USA 5. – 6. juni 2000.

Justis- og politidepartementet

Reguleringer av
 distriktsinndelingen i politi- og lensmannsetaten:

Sammenslåing mellom Flakstad og
 Moskenes lensmannsdistrikt og Vestvågøy lensmannsdistrikt.

Endringene gjennomføres fra det
 tidspunkt Justis- og politidepartementet bestemmer.

Olje- og energidepartementet

AS Salten Kraftsamband gis
 tillatelse til erverv og ekspropriasjon av bruksrett til vannfall
 som utnyttes i Daja kraftverk, samt tillatelse til overføring av
 reguleringskonsesjon i Sulitjelmavassdraget – Fauske og Saltdal
 kommuner.

VEDLEGG
1 [ Klikk her og skriv tittel for første vedlegg
 ]

[ Klikk her og skriv innhold i
 første vedlegg ]