"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 22. mai 1998.
 Det ble fattet følgende vedtak:

I. Proposisjoner og meldinger
Arbeids- og administrasjonsdepartementet
St prp nr 67
 (1997-98) Jordbruksoppgjøret 1998 Endringer i statsbudsjettet for
 1998 m.m. 
Finans- og tolldepartementet
Ot prp nr 64 (1997-98) Om
 midlertidig lov om arbeidsgivers avsetninger i Norges Bank og
 endringer i lov om skatt av formue og inntekt (skatteloven) 
Justis- og politidepartementet
St prp nr 68 (1997-98)
 Billighetserstatninger av statskassen 
Kommunal- og regionaldepartementet
linkdoc016005-030003#docSt prp nr 66
 (1997-98)Om den 85. internasjonale arbeidskonferanse i Geneve,
 3.-19. juni 1997 
II. Sanksjoner og ikrafttredelser
Arbeids- og administrasjonsdepartementet
Lov om endringer i
 lov 26 juni 1953 nr 11 om pensjonsordning for apoteketaten og i lov
 1 juli 1994 nr 49 om avtalefestet pensjon for arbeidstakere med
 rett til medlemskap i pensjonsordning for apoteketaten. Lov nr. 29
 Besl. O. nr. 39. Loven trer i kraft straks og gis virkning fra 1.
 januar 1998. Lov om offentliggjøring av politiske partiers
 inntekter. Lov nr. 30 Besl. O. nr. 40. Loven trer i kraft straks. 
Justis- og politidepartementet
Lov om endringer i
 Almindelig borgerlig Straffelov 22 mai 1902 nr 10 mm Lov nr. 31
 Besl. O. nr. 46 
Kulturdepartementet
Lov om endringer i kringkastingsloven
 Lov nr. 32 Besl. O. nr 45. Loven trer i kraft 1. juni 1998. 
III. Forskrifter
Fiskeridepartementet

Forskrift om midlertidig stans i tildeling av
 tillatelse til utskiftning og ombygging av fiskefartøy
 fastsettes.

IV. Klagesaker m.v.
Arbeids- og administrasjonsdepartementet

Klage fra Narco Polo AS over Arbeids- og
 administrasjonsdepartementets vedtak av 20 februar 1998 om avslag
 på søknad om generell dispensasjon for utleie av leger og
 sykepleiere for en periode på to år. Klagen tas ikke til følge.

V. Utnevnelser m.v.
Utenriksdepartementet

Ambassaderåd ved Norges faste delegasjon i
 Geneve Ole Lundby utnevnes til underdirektør og beordring til
 tjeneste i Utenriksdepartementet med tiltredelse fra det tidspunkt
 departementet bestemmer.

Underdirektør Elin Østebø Johansen utnevnes til
 ambassaderåd og beordring til tjeneste ved Norges faste delegasjon
 i Geneve med tiltredelse fra det tidspunkt Utenriksdepartementet
 bestemmer.

Byråsjef Dag Briseid utnevnes til ambassaderåd
 og beordring til tjeneste ved ambassaden i Roma med tiltredelse fra
 det tidspunkt Utenriksdepartementet bestemmer.

Byråsjef Else Berit Eikeland utnevnes til
 underdirektør i Utenriksdepartementet med tiltredelse fra det
 tidspunkt departementet bestemmer.

Finans- og tolldepartementet

Underdirektør Torbjørn Flørenes utnevnes til
 avdelingsdirektør i Finans- og tolldepartementet med tiltredelse
 fra det tidspunkt departementet bestemmer.

Fungerende underdirektør Vidar Ovesen
 konstitueres til underdirektør i Finans- og tolldepartementet med
 tiltredelse fra det tidspunkt departementet bestemmer.

Kommunal- og regionaldepartementet

Avdelingsdirektør Gunnar Andresen utnevnes til
 ekspedisjonssjef i Kommunal- og regionaldepartementet med
 tiltredelse fra det tidspunkt departementet bestemmer.

VI. Andre saker
Utenriksdepartementet

Ikrafttredelse av tilleggsprotokoll til
 overenskomst av 18. desember 1995 mellom Kongeriket Norge og
 Kongeriket Danmark om avgrensning av kontinentalsokkelen i området
 mellom Jan Mayen og Grønland og om grensen mellom fiskerisonene i
 området , og tilleggsprotokoll til overenskomst av 28. mai 1980
 mellom Norge og Island vedrørende fiskeri- og
 kontinentalsokkelspørsmål og den herav utledete overenskomst av 22.
 oktober 1981 om kontinentalsokkelen i området mellom Jan Mayen og
 Island.

Fastleggelsen av tripunktet (69·35’00”N
 13·16’00”W) mellom Norge, Danmark og Island i havområdet mellom Jan
 Mayen, Grønland og Island, bekreftes under forutsetning av at
 regjeringene i Kongeriket Danmark og republikken Island også
 bekrefter dette.

Ratifikasjon av frihandelsavtale av 19. juni
 1997 med tilhørende vedlegg og protokoller mellom EFTA-statene og
 Marokko, og protokoll mellom Norge og Marokko om handel med
 landbruksvarer av 19. juni 1997.

Undertegning av en avtale mellom Kongeriket
 Norges regjering og Republikken Slovenias regjering om
 internasjonal transport av passasjerer og gods på vei.

Inngåelse av en avtale mellom Kongeriket Norges
 regjering og Den russiske føderasjons regjering om samarbeid
 innenfor bekjempelse av kriminalitet.

Økt garantiansvar for norske utstillinger i
 Russland i forbindelse med statsbesøket til Russland 25.-29. mai
 1998.

Miljøverndepartementet

Statens nærings- og distriktsutviklingsfond skal
 forvalte Statens miljøfond etter fastsatte retningslinjer.

Myndighet til å foreta endringer i
 retningslinjene delegeres til Miljøverndepartementet i samråd med
 Nærings- og handelsdepartementet, Olje- og energidepartementet og
 Finansdepartementet.

Olje- og energidepartementet

Øst-Telemarkens Brukseierforening – ny
 reguleringskonsesjon i Mårelven.

Samferdselsdepartementet

Tildeling av konsesjon til det makedonske
 flyselskapet Interimpex-Avioimpex, for drift av flyruter mellom Den
 tidligere jugoslaviske republikken Makedonia og Norge v.v.

Lagt inn 22 mai 1998 av Statens forvaltningstjeneste,
 ODIN-redaksjonen