Statsråd ble holdt på Oslo slott 11. april 2008. Følgende vedtak offentliggjøres:


1. Proposisjoner og meldinger

Utenriksdepartementet, utenrikssaker


St.prp. nr. 49 (2007-2008)Om samtykke til godkjenning av EØS-komiteens beslutning nr. 25/2008 av 14. mars 2008 om innlemmelse i EØS-avtalen av forordning (EF) nr. 1907/2006 om registrering, vurdering, godkjenning og restriksjoner av kjemikalier (REACH) og etablering av et europeisk kjemikaliebyrå (ECHA), samt direktiv 2006/121/EF om regelverk for kjemikalier



St.prp. nr. 50 (2007-2008)Om samtykke til deltakelse i en beslutning i EØS-komiteen om innlemmelse i EØS-avtalen av Fellesskapets statistikkprogram for 2008-2012


Kultur- og kirkedepartementet


St.meld. nr. 17 (2007-2008)
Staten og Den norske kirke
(Pressemelding)


2. Sanksjoner og ikrafttredelser

Arbeids- og inkluderingsdepartementet


Delvis ikraftsetting av lov 30. juni 2006 nr. 37 om endringar i utlendingslova (tilvisingar til det departementet som har hovudansvaret for utlendingsforvaltninga, tilvisingar til Dublinregelverket, gjennomføring av EU si grenseforordning m.m.). Lovens §§ 17, 34 a og 37 e gjelder fra 1. mai 2008.


Forsvarsdepartementet


Sanksjon av Lagtingets vedtak den 13. mars 2008 til lov om endringer i lov om forebyggende sikkerhetstjeneste (sikkerhetsloven).
Besl. O. nr. 48 (2007-2008). Lov nr. 9.


3. Forskrifter

Fiskeri- og kystdepartementet 


Forskrift om endring i forskrift 30. juni 2003 nr. 876 om strukturavgift og strukturfond for kapasitetstilpasning av fiskeflåten fastsettes.


Justis- og politidepartementet


Forskrift om Politiets utlendingsinternat (utlendingsinternatforskriften) fastsettes.
(Pressemelding)


Kultur- og kirkedepartementet



Forskrift om endringer i forskrift 28. februar 1997 nr. 153 om kringkasting fastsettes.
Endringene gjelder fra 1. mai 2008.


Miljøverndepartementet


Forskrifter om verneplan for Sylan landskapsvernområde og Sankkjølen naturreservat fastsettes.
(Pressemelding)


4. Delegasjon av myndighet

Fiskeri- og kystdepartementet



Delegering av Kongens myndighet etter lov 8. juni 1984 nr. 51 om havner og farvann m.v. til Fiskeri- og kystdepartementet.
Delegering av Kongens myndighet etter lov 16. juni 1989 nr. 59 om lostjenesten m.v. til Fiskeri- og kystdepartementet.
(Pressemelding)


Fornyings- og administrasjonsdepartementet


Delegering av Kongen sin kompetanse til å fastsetje forskrifter i medhald av lov 14. april 2000 nr. 31 om behandling av personopplysninger til Fornyings- og administrasjonsdepartementet. Departementet kan òg endre og oppheve forskrift 15. desember 2000 nr. 1265 om behandling av personopplysninger.


5. Utnevnelser m.v.

Utenriksdepartementet, utenrikssaker


Underdirektør Lars Vaagen utnevnes til ambassadør i Guatemala, med tiltredelse fra det tidspunkt Utenriksdepartementet bestemmer.


Olje- og energidepartementet


Rådgiver Jon Saglie utnevnes til underdirektør i Olje- og energidepartementet.


6. Andre saker

Utenriksdepartementet, utenrikssaker


Dekning av reise- og oppholdsutgifter for statsminister Jens Stoltenberg med ektefelle ved besøk til Afrika i tiden 16. – 22. april 2008.