Offisielt fra statsråd 17. november

Statsråd ble holdt på Oslo slott
 17. november 2006. Følgende vedtak offentliggjøres:

1. Proposisjoner og meldinger
Utenriksdepartementet,
 utenrikssaker


 St.prp. nr. 9 (2006-2007)
Om samtykke til godkjennelse av beslutning i EØS-komiteen nr.
 93/2006 av 7. juli 2006 om innlemmelse i EØS-avtalen av direktiv
 2005/29/EF av 11. mai 2005 om foretaks urimelige handelspraksis
 overfor forbrukere

2. Forskrifter
Arbeids- og
 inkluderingsdepartementet

Fastsettelse av forskrift om årlig
 regulering av medlemspremien i pensjonstrygden for
 fiskere.

3. Klagesaker m.v.
Samferdselsdepartementet

Klage frå Risdal Touring AS på
 vedtaket til Samferdselsdepartementet om å gi ruteløyve til Arctic
 Express AS på dei fylkeskryssande strekningane Oslo – Kristiansand
 og Kristiansand – Stavanger. Klaga vert ikkje teke til følgje.

4. Utnevnelser m.v.
Statsministerens kontor

Statssekretær Kjetil Skogrand gis
 etter søknad avskjed i nåde fra embetet som statssekretær for
 utenriksminister Jonas Gahr Støre.
(Pressemelding)

Utenriksdepartementet,
 utenrikssaker

Ambassadør i Aten, Sverre Stub,
 utnevnes tillike til ambassadør i Nicosia, Kypros.

Helse- og omsorgsdepartementet

Seniorrådgiver Marit Elisabeth
 Stadheim utnevnes til underdirektør i Helse- og
 omsorgsdepartementet med tiltredelse fra det tidspunkt
 departementet bestemmer.

Justis- og politidepartementet

Personal- og økonomidirektør Håvard
 Bekkelund utnevnes til avdelingsdirektør i Justis- og
 politidepartementet med tiltredelse fra det tidspunkt departementet
 bestemmer.

Konstituert lagdommer Marianne
 Vollan konstitueres som avdelingsdirektør i Justis- og
 politidepartementet for inntil to år med tiltredelse fra det
 tidspunkt departementet bestemmer.

Rådgiver Guro Glærum Kleppe
 konstitueres som lovrådgiver i Justis- og politidepartementet for
 inntil to år med tiltredelse fra det tidspunkt departementet
 bestemmer.

Kultur- og kirkedepartementet

Domprost Tor Berger Jørgensen
 utnevnes til biskop i Sør-Hålogaland bispedømme med tiltredelse fra
 det tidspunkt Kultur- og kirkedepartementet bestemmer.
(Pressemelding)

Generalsekretær Hilde Oftedal
 utnevnes til underdirektør i Kultur- og kirkedepartementet med
 tiltredelse fra det tidspunkt departementet bestemmer.

Samferdselsdepartementet

Utnemning av seniorrådgjevarane
 Borghild Ollestad og Per-André Torper til underdirektørar i
 Samferdselsdepartementet med tiltreding frå det tidspunktet som
 departementet fastset.

 (Pressemelding)

5. Andre saker
Olje- og energidepartementet

Øst-Telemarkens Brukseierforening
 gis tillatelse til endring av manøvreringsreglement for Tinnsjøen i
 Notodden og Tinn kommuner.