Offisielt fra statsråd 29. september
 2006

Statsråd ble holdt på Oslo slott
 29. september 2006. Følgende vedtak offentliggjøres:

1. Proposisjoner og meldinger
Utenriksdepartementet,
 utenrikssaker


 St.prp. nr. 86 (2005-2006)
Om samtykke til ratifikasjon av en frihandelsavtale mellom
 EFTA-statene og SACU-statene og en bilateral landbruksavtale mellom
 Norge og SACU-statene, begge av 26. juni 2006


 St.prp. nr. 87 (2005-2006)
Om samtykke til godkjennelse av EØS-komiteens beslutning nr.
 67/2006 av 2. juni 2006 om innlemmelse i EØS-avtalen av
 europaparlaments- og rådsforordninger angående et felles europeisk
 luftrom

Fornyings- og
 administrasjonsdepartementet


 St.meld. nr. 26 (2005-2006)
Nordisk samarbeid

Helse- og omsorgsdepartementet


 Ot.prp. nr. 103 (2005-2006)
Om lov om endringer i lov 15. juni 2001 nr. 53 om erstatning
 ved pasientskader mv. (pasientskadeloven) m.m.

2. Klagesaker m.v.
Olje- og energidepartementet

Klage fra journalist Siri Gjørtz på
 Olje- og energidepartementets avslag på begjæring om innsyn i
 dokumenter vedrørende sak 2006/01256 ”Utredning av
 feed-in-ordning”. Klagen tas ikke til følge.

3. Utnevnelser m.v.
Statsministeren kontor

Statsråd Odd Eriksen gis etter
 søknad avskjed i nåde fra sitt embete som medlem av Kongens råd fra
 29. september 2006 kl. 14.00.

Stortingsrepresentant Dag Terje
 Andersen utnevnes til statsråd og overtar styret av Nærings- og
 handelsdepartementet fra 29. september 2006 kl. 14.00.

Statssekretærene Frode Berge og
 Karin Yrvin for statsråd Odd Eriksen gis avskjed i nåde fra 29.
 september 2006 kl. 14.00.

Statssekretær Frode Berge utnevnes
 som statssekretær for statsråd Dag Terje Andersen fra 29. september
 2006 kl. 14.00.
(Pressemelding)

Oppnevning av statsråd Trond Giske
 som settestatsråd for Knut Storberget til å behandle spørsmål
 knyttet til inngåelse av kontrakt om utbygging av nødnett for så
 vidt et selskap i Siemenskonsernet er en aktuell anbyder.
(Pressemelding)

Utenriksdepartementet,
 utenrikssaker

Seniorrådgiver Jon Ramberg utnevnes
 til ambassadør i Baku med tiltredelse fra det tidspunkt
 departementet bestemmer.

4. Andre saker
Forsvarsdepartementet

Norge deltar i UNIFIL for en
 periode på seks måneder.

Utenriksdepartementet gis fullmakt
 til å inngå nødvendige folkerettslig bindende avtaler om
 styrkebidrag.

Forsvarsdepartementet gis fullmakt
 til å pådra strengt nødvendige utgifter ut over gjeldende
 bevilgninger i påvente av Stortingets behandling av en
 stortingsproposisjon om tilleggsfinansiering.