Offisielt fra statsråd

Statsråd ble holdt på Oslo slott 1.
 februar 2002. Følgende vedtak offentliggjøres:

1. Forskrifter
Fiskeridepartementet

Fastsettelse av forskrift om
 endring av forskrift av 30. juni 2000 om enhetskvoteordningen for
 torsk.

Justis- og politidepartementet

Fastsettelse av forskrift om
 endringer i forskrift 14. juli 1989 nr. 562 til inkassoloven m.m. 
 (inkassoforskriften).

2. Styrer, utvalg
Finansdepartementet

Følgende medlemmer og varamedlemmer
 oppnevnes til styret i Kredittilsynet for en periode på 4 år fra 1.
 mars 2002:

Leder:

Selvstendig næringsdrivende Finn
 Hvistendahl, Oslo

Nestleder:

Advokat Endre Skjørestad,
 Sandnes

Medlemmer:

Advokat Eli Aas, Hurum
Professor Erling Steigum, Bærum
Lagdommer Nina Maar Tapper, Trondheim

Varamedlemmer:

1. varamedlem, tingrettsdommer
 Marianne Berg, Trondheim
2. varamedlem, avdelingsdirektør Lasse Ekeberg, Oslo
(
 Pressemelding)

Helsedepartementet

Følgende medlemmer oppnevnes til et
 utvalg for å vurdere framtidig finansieringssystem for
 spesialisthelsetjenesten:

Professor Terje P. Hagen, leder,
 Bærum
Avdelingsdirektør Olav Slåttebrekk, Sosial- og
 helsedirektoratet, Oslo
Fung. direktør Jon Magnussen, SINTEF Unimed, Trondheim
Adm. direktør Lars Erik Flatø, Lovisenberg Diakonale Sykehus,
 Oslo
Kommunelege Daniel Haga, Alta kommune, Alta
Overlege, psykiater Kjetil Hustoft, Jæren
 distriktspsykiatriske senter, Bryne
Fylkestrygdedirektør Elisabet Blørstad, Rikstrygdeverket,
 Kristiansand
Pasientombud Grethe Brundtland, Pasientombud i Hordaland,
 Bergen
Fagdirektør Trine Magnus, Helse Nord, Tromsø
Avdelingssjef Ursula Falkmer, St. Olavs Hospital HF,
 Trondheim
Universitetsdirektør Vigdis Moe Skarstein, NTNU,
 Trondheim

3. Utnevnelser m.v.
Utenriksdepartementet, utenrikssaker

Ministerråd Anne Kristin Lund
 utnevnes til ekspedisjonssjef (protokollsjef) i
 Utenriksdepartementet med tiltredelse fra det tidspunkt
 departementet bestemmer.

Seniorrådgiver Lise Nicoline Kleven
 Grevstad utnevnes til underdirektør i Utenriksdepartementet med
 tiltredelse fra det tidspunkt departementet bestemmer.

Rådgiver Siri Beate Koné utnevnes
 til underdirektør i Utenriksdepartementet med tiltredelse fra det
 tidspunkt departementet bestemmer.

Knud Bent Larsen utnevnes til
 ulønnet konsul i Rønne, Danmark.

Helsedepartementet

Avdelingsdirektør Kari Sønderland
 utnevnes til ekspedisjonssjef i Helsedepartementet med tiltredelse
 fra det tidspunkt departementet bestemmer.

Justis- og politidepartementet

Politiinspektør Håvard Fjærli
 åremålsutnevnes til politimester i Helgeland for en periode på 6 år
 med tiltredelse fra det tidspunkt Justis- og politidepartementet
 bestemmer.

Fylkesskattesjef Jan Ivar Brønn
 utnevnes til tingrettsdommer i Sunnhordland tingrett med
 tiltredelse fra det tidspunkt Justis- og politidepartementet
 bestemmer.

Tingrettsdommer Astrid Røhmen
 Langaas utnevnes til tingrettsdommer ved Eidsvoll tingrett med
 tiltredelse fra det tidspunkt Justis- og politidepartementet
 bestemmer.

Tingrettsdommer Elisabeth Baumann
 utnevnes til tingrettsdommer i Stavanger tingrett med tiltredelse
 fra det tidspunkt Justis- og politidepartementet bestemmer.

Lagdommer Helge Petter Lillebø
 utnevnes til tingrettsdommer ved Nordhordland tingrett med
 tiltredelse fra det tidspunkt Justis- og politidepartementet
 bestemmer.

Olje- og energidepartementet

Seniorrådgiver Torsten Jütte
 utnevnes til underdirektør i Olje- og energidepartementet.
(Pressemelding)

4. Andre saker
Kultur- og kirkedepartementet

Bevilgningen i statsbudsjettet for
 2002 under kap. 342 Nidaros domkirke m.m., post 01
 Driftsutgifter, kan overskrides med inntil 2 800 000 kroner.
(Pressemelding)

Olje- og energidepartementet

Endring av manøvreringsreglement
 for Harpefossen kraftverk i Oppland.