Offisielt fra statsråd

Statsråd ble holdt på Oslo slott 7.
 desember 2001. Følgende vedtak offentliggjøres:

1. Proposisjoner og meldinger
Arbeids- og administrasjonsdepartementet

Ot.prp. nr. 28
 (2001-2002)
Om lov om vern mot brann, eksplosjon og ulykker med farlig
 stoff og om brannvesenets redningsoppgaver (brann- og
 eksplosjonsvernloven) og om endringer i arbeidsmiljøloven.

Finansdepartementet

St.prp. nr. 33
 (2001-2002)
Om samtykke til å setje i kraft ein skatteavtale mellom Noreg
 og Chile, underskriven i Santiago den 26. oktober 2001.
(Pressemelding)

St.meld. nr. 6
 (2001-2002)
Kredittmeldinga 2000
(Pressemelding)

2. Sanksjoner og ikrafttredelser
Miljøverndepartementet

Endringen i overskriften til
 kapittel V i lov av 29. mai 1981 nr. 38 om viltet trer i kraft
 straks.

Olje- og energidepartementet

Lov 15. juni 2001 nr. 82 om
 endringer i lov 29. juni 1990 nr. 50 om produksjon, omforming,
 overføring, omsetning og fordeling av energi m.m. (energiloven).
 Loven trer i kraft fra 1. januar 2002.

3. Forskrifter
Miljøverndepartementet

Forskrifter om verneplan for
 Oslomarka del I fastsettes.
(Pressemelding)

Forskrifter om verneplan for myr i
 Hedmark fylke fastsettes.
(Pressemelding)

4. Utnevnelser m.v.
Utenriksdepartementet, utenrikssaker

Underdirektør Øystein Bø utnevnes
 til avdelingsdirektør i Utenriksdepartementet med tiltredelse fra
 det tidspunkt departementet bestemmer.

Finansdepartementet

Fagdirektør Morten Baltzersen
 konstitueres som ekspedisjonssjef i Finansdepartementet med
 tiltredelse fra det tidspunkt departementet bestemmer.

Justis- og politidepartementet

Underdirektør Gjermund Rønning
 konstitueres som avdelingsdirektør i Justis- og politidepartementet
 frem til 1. oktober 2002.

Samferdselsdepartementet

Rådgiver Alf-Petter Tenfjord
 utnevnes til underdirektør i Samferdselsdepartemetnet med
 tiltredelse fra det tidspunkt departementet bestemmer.

5. Andre saker
Utenriksdepartementet, utenrikssaker

Inngåelse av en avtale med Sverige
 om forlengelse av Konvensjon av 9. februar 1972 om reinbeite, samt
 protokoll om oppføring og vedlikehold av sperregjerder for rein av
 samme dato.
(
 Pressemelding)

Samtykke til inngåelse av avtale av
 23. mars 1986 om opprettelse av Det interamerikanske
 investeringsselskapet (IIC).

Godkjennelse av assosieringsavtale
 om norsk deltakelse i EUs satellittsenter (EUSC) samt
 erklæring.

Norge meddeler de andre
 avtaleparter i henhold til EØS-avtalens artikkel 103 nr. 1 at de
 forfatningsrettslige krav er oppfylt for at EØS-komiteens
 beslutning
nr. 77/2001 om endring av EØS-avtalens vedlegg XIII
 (Transport) – europaparlaments- og rådsdirektiv 2000/59/EF om
 mottaksanlegg i havner for avfall fra skip kan bli bindende for
 Norge.

Norge deltar i EØS-komiteens
 beslutning av 11. desember 2001 om innlemmelse i
EØS-avtalen av europaparlaments- og rådsbeslutning
 1411/2001/EF om en fellesskapsramme for samarbeid for å fremme
 bærekraftig byutvikling.

H.K.H. Kronprinsesse Mette-Marits
 fødselsdag 19. august opptas blant de offisielle flaggdager.

Justis- og politidepartementet

Endring av navn på Våle og Ramnes
 lensmannsdistrikt til Re lensmannsdistrikt.

Forlengelse av prøveordning med
 promilleprogram til 31. desember 2003.

Fullmakt gis Justis- og
 politidepartementet til å bestemme hvilke fylker som skal innlemmes
 i prøveordningen i henholdsvis 2002 og 2003.

Miljøverndepartementet

Protokoll av 30. november 1999 til
 konvensjonen om langtransportert grenseoverskridende
 luftforurensning av 13. november 1979, som gjelder reduksjon av
 forsuring, overgjødsling og bakkenært ozon, ratifiseres.