Offisielt fra statsråd

Statsråd ble holdt på Oslo slott
 21. mars 2003. Følgende vedtak offentliggjøres:

1. Proposisjoner og meldinger
Justis- og politidepartementet

Ot.prp. nr. 45
 (2002-2003)
Om lov om endring i menneskerettsloven mv. (innarbeiding av
 barnekonvensjonen i norsk lov)

Olje- og energidepartementet

Ot.prp. nr. 46
 (2002-2003)
Om lov om endringer i lov 29. november 1996 nr. 72 om
 petroleumsvirksomhet

2. Sanksjoner og ikrafttredelser
Justis- og politidepartementet

Sanksjon av Stortingets vedtak 28.
 januar 2003 til lov om endringer i straffeprosessloven og
 politiloven m.m. (lovtiltak mot barne- og ungdomskriminalitet).
 Loven trer i kraft 1. april 2003.
Besl. O. nr. 59 (2002-2003) Lov nr. 18

Miljøverndepartementet

Delvis ikrafttredelse av lov av 15.
 mars 2002 nr. 5 om endring av lov 13. mars 1981 nr. 6 om vern mot
 forurensninger og om avfall (forurensningsloven) og lov 31. mai
 1974 nr. 17 om kommunale vass- og kloakkavgifter.
Endringene av kap. 7 i forurensningsloven (overskriften),
 opphevelse av kapittel 7A, endring av § 52 c som går inn i kapittel
 7 og opphevelse av § 78 a trer i kraft straks.
(Pressemelding)

3. Delegasjon av myndighet
Olje- og energidepartementet

Delegasjon av myndighet til Norges
 vassdrags- og energidirektorat etter lov om oreigning av fast
 eigedom § 2 nr. 45.

4. Styrer, utvalg
Sosialdepartementet

Følgende medlemmer oppnevnes til et
 lovutvalg for bedre harmonisering av den kommunale helse- og
 sosiallovgivning:

Leder:
Professor Jan Fridthjof Bernt, Bergen

Medlemmer:
Fylkesmann Mona Røkke, Tønsberg
Assisterende direktør Geir Sverre Braut, Klepp
Førsteamanuensis Marit Halvorsen, Oslo
Rådgiver Birgitte Gullestad, Bergen
Avdelingsdirektør Ottar Vist, Stjørdal
Opplæringsleder Odd Mandal, Gjøvik
Kommunelege Jan Helge Dale, Flora
Førsteamanuensis Alice Kjellevold, Stavanger
Professor Kjell Erik Lommerud, Bergen
Seniorrådgiver Valborg Ellen Sund, Trondheim
(Pressemelding)

5. Utnevnelser m.v.
Utenriksdepartementet,
 utenrikssaker

Sendemann i Beijing, ambassadør
 Haakon Baardsøn Hjelde, utnevnes til ambassadør i Helsingfors med
 tiltredelse fra det tidspunkt Utenriksdepartementet bestemmer.

Spesialrådgiver Guttorm Vik
 utnevnes til ambassadør i Reykjavik med tiltredelse fra det
 tidspunkt Utenriksdepartementet bestemmer.

Ministerråd Hans Brattskar utnevnes
 til ambassadør i Colombo med tiltredelse fra det tidspunkt
 Utenriksdepartementet bestemmer.

Underdirektør i
 Sjøfartsdirektoratet, Elisabeth Wemberg, utnevnes til underdirektør
 i Utenriksdepartementet med tiltredelse fra det tidspunkt
 departementet bestemmer.

Finansdepartementet

Konstituert avdelingsdirektør Heidi
 Heggenes utnevnes til avdelingsdirektør i Finansdepartementet med
 tiltredelse fra det tidspunkt departementet bestemmer.

Konstituert avdelingsdirektør
 Yngvar Tveit utnevnes til avdelingsdirektør i Finansdepartementet
 med tiltredelse fra det tidspunkt departementet bestemmer.

Forsvarsdepartementet

Generalløytnant Svein Ivar Hansen
 beordres til tjeneste som sjef for Forsvarsstaben med tiltredelse
 fra det tidspunkt Forsvarsdepartementet bestemmer.
(Pressemelding)

Generalmajor Sverre Diesen utnevnes
 til generalløytnant i Hæren og beordres til tjeneste i
 Forsvarsdepartementet med tiltredelse fra det tidspunkt
 Forsvarsdepartementet bestemmer.
(Pressemelding)

Kontreadmiral Jan Reksten beordres
 til tjeneste i Forsvarsdepartementet med tiltredelse fra det
 tidspunkt Forsvarsdepartementet bestemmer.
(Pressemelding)

Kontreadmiral Jan Eirik Finseth
 beordres i stillingen som generalinspektør for Sjøforsvaret med
 tiltredelse fra det tidspunkt Forsvarsdepartementet bestemmer.
(Pressemelding)

Brigader Egil Johansen utnevnes til
 generalmajor i Hæren og beordres til tjeneste i Forsvarsstaben med
 tiltredelse fra det tidspunkt Forsvarsdepartementet bestemmer.
(Pressemelding)

Flaggkommandør Jørgen Berggrav
 utnevnes til kontreadmiral i Sjøforsvaret og beordres til tjeneste
 som sjef for Landsdelskommando Nord med tiltredelse fra det
 tidspunkt Forsvarsdepartementet bestemmer.
(Pressemelding)

Oberst Trond Ragnarsøn Karlsen
 utnevnes til brigader i Luftforsvaret og beordres til tjeneste i
 Forsvarsdepartementet med tiltredelse fra det tidspunkt
 Forsvarsdepartementet bestemmer.
(Pressemelding)

Helsedepartementet

Brigader Øyvind Rolstad oppnevnes
 som settedirektør for helsedirektør Lars E. Hanssen til å behandle
 klage av 26. mai 2002 om legevirksomhet.

Justis- og politidepartementet

Konstituert statsadvokat Jarle
 Golten Smørdal utnevnes til statsadvokat ved Hordaland
 statsadvokatembeter.

Konstituert førstestatsadvokat
 Bjørn Kristian Soknes utnevnes til statsadvokat ved Møre og
 Romsdal, Sogn og Fjordane statsadvokatembeter med tiltredelse fra
 det tidspunkt Justis- og politidepartementet bestemmer.

Advokat Benedicte Hordnes
 konstitueres som statsadvokat ved Hordaland statsadvokatembeter med
 tiltredelse fra det tidspunkt Justis- og politidepartementet
 bestemmer.

6. Andre saker
Utenriksdepartementet,
 utenrikssaker

Undertegning av protokoller til
 Traktaten for det nordatlantiske område av 4. april 1949 om
 Bulgarias, Estlands, Latvias, Litauens, Romanias, Slovakias og
 Slovenias tiltredelse.