Offisielt fra statsråd

Statsråd ble holdt på Oslo slott 5.
 oktober 2001. Følgende vedtak offentliggjøres:

1. Proposisjoner og meldinger
Utenriksdepartementet, utenrikssaker

Ot.prp. nr. 13
 (2001-2002)
Om lov om utenrikstjenesten

Barne- og familiedepartementet

Ot.prp. nr. 6
 (2001-2002)
Om lov om endringer i likestillingsloven mv. (plikt til å
 arbeide for likestilling, skjerping av forbudet mot
 forskjellsbehandling på grunn av kjønn, forbud mot seksuell
 trakassering mv.)

Ot.prp. nr. 11
 (2001-2002)
 Om lov om barnetrygd (barnetrygdloven)

Ot.prp. nr. 14
 (2001-2002)
Om lov om endringer i markedsføringsloven

Ot.prp. nr. 15
 (2001-2002)
Om lov om endringer i lov 17. juli 1992 nr. 100 om
 barneverntjenester

Finansdepartementet

Ot.prp. nr. 5
 (2001-2002)
Om lov om beskyttelse av supplerende pensjonsrettigheter for
 arbeidstakere og selvstendig næringsdrivende som flytter innenfor
 EØS-området

Ot.prp. nr. 16
 (2001-2002)
 Om lov om endringer i lov av 13. juni 1975 nr. 35 om
 skattlegging av undersjøiske petroleumsforkomster m.v.
 (petroleumsskatteloven)

Justis- og politidepartementet

Ot.prp. nr. 7
 (2001-2002)
Om lov om endringar i aksjelovgivinga m.m.

Kulturdepartementet

St.prp. nr. 5
 (2001-2002)
Sikring av museumsbanen ved Norsk Bergverksmuseum
(Pressemelding)

Miljøverndepartementet

Ot.prp. nr. 18
 (2001-2002)
Om lov om endring i lov 13. mars 1981 nr. 6 om vern mot
 forurensninger og om avfall (forurensningsloven) og lov 31. mai
 1974 nr. 17 om kommunale vass- og kloakkavgifter

Nærings- og handelsdepartementet

Ot.prp. nr. 9
 (2001-2002)
Om lov om endringer i diverse lover for å fjerne hindringer
 for elektronisk kommunikasjon

St.prp. nr. 2
 (2001-2002)
Store Norske Spitsbergen Kulkompani A/S og Svea
 Nord-prosjektet
(Pressemelding)

Sosial- og helsedepartementet, sosialsaker

Ot.prp. nr. 10
 (2001-2002)
Om lov om endringar i lov 28. juni 1957 nr. 12 om
 pensjonstrygd for fiskere mv.

Sosial- og helsedepartementet, helsesaker

Ot.prp. nr. 8
 (2001-2002)
Om lov om endringer i lov 12. mai 1972 nr. 28 om
 atomenergivirksomhet og lov 12. mai 2000 nr. 36 om strålevern og
 bruk av stråling

St.prp. nr. 3
 (2001-2002)
Om endring av bevilgningene på statsbudsjettet for 2001 for å
 styrke den helsemessige beredskap mot atom-, biologiske- og
 kjemiske våpen
(Se også pkt. 7 Andre saker)

1a Provisoriske anordninger
Utenriksdepartementet, utenrikssaker

Provisorisk anordning om forbud mot
 finansiering av terrorisme m.m. vedtas. Anordningen trer i kraft
 straks.
(Pressemelding)

2. Sanksjoner og ikrafttredelse
Kulturdepartementet

Delvis ikraftsetting av lov 23.
 juni 2000 nr. 52 om endringer i åndsverkloven og lov om avgift på
 offentlig framføring av utøvende kunstneres prestasjoner mv. slik
 at bestemmelsene i loven pkt. II, med unntak av § 3 for så vidt
 gjelder avgiftsplikt for annen offentlig framføring av lydopptak og
 film enn i kringkasting, settes i kraft 1. januar 2002.
Forskrift 24. august 1990 nr. 691 oppheves.

Sosial- og helsedepartementet, helsesaker

Ikraftsetting av utvidelse av lov
 15. juni 2001 nr. 93 om helseforetak m.m. sitt geografiske
 virkeområde til også å gjelde Svalbard. Ikraftsettingen gjelder fra
 1. januar 2002.

3. Forskrifter
Finansdepartementet

Fastsettelse av forskrifter om
 oppheving av forskrifter etter penge- og kredittloven og
 sentralbankloven m.v.

Olje- og energidepartementet

Fastsettelse av forskrift om
 endring av forskrift 4. desember 1987 nr. 945 i medhold av
 vassdragslovgivningen om justering av konsesjonsavgifter, årlige
 erstatninger og fond mv.

4. Styrer, utvalg
Kirke-, utdannings- og
 forskningsdepartementet

Følgende medlemmer oppnevnes til et
 offentlig utvalg som skal beskrive status, utvikle scenarier og
 foreslå strategier og tiltak som kan bidra til en ønsket utvikling
 for den 13-årige grunnopplæringen:

Leder:

Skoledirektør Astrid Søgnen,
 Oslo

Medlemmer:

Direktør Marit Elisebeth Ersland
 Totland, Kvinnherad
Student Martin Nielsen, Bergen
Rektor Signe Marie Natvig Andreassen, Oslo
Adm.dir. Steinar Høgaas, Mo i Rana
Førsteamanuensis Ingvill Merete Holden, Trondheim
Forbundssekretær Rolf Jørn Karlsen, Skien
Forsker Anniken Huitfeldt, Oslo
Stipendiat Bjørn Haugstad, Trondheim

Kommunal- og regionaldepartementet

Følgende medlemmer oppnevnes til et
 utvalg for å vurdere virkninger av ulike typer statlig innsats for
 regional utvikling og distriktspolitiske mål:

Direktør Hallgeir Aalbu, Stockholm
 (leder)
Forsker Elisabeth Angell, Alta
Forskningsdirektør Ådne Cappelen, Oslo
Førsteamanuensis Tone Haraldsen, Oslo
Professor Arild Hervik, Molde
Forsker Grete Rusten, Bergen
Professor Tor Selstad, Lillehammer
(Pressemelding)

Kulturdepartementet

Følgende medlemmer oppnevnes til et
 utvalg for å vurdere finansiering av idrettsformål:

Ass. direktør Arild Sundberg,
 Rikstrygdeverket, leder
Generalsekretær Ivar Egeberg, Norges Idrettsforbund
Generalsekretær Karen Espelund, Norges fotballforbund
Økonomisjef Beate Stang Aas, Troms fylkeskommune
Avdelingsdirektør Vivi Lassen, Statskonsult
Konstituert underdirektør Jan Olav Pettersen,
 Finansdepartementet
Ekspedisjonssjef Paul Glomsaker, Kulturdepartementet
(Pressemelding)

Olje- og energidepartementet

Følgende medlemmer oppnevnes til et
 utvalg som skal utrede organiseringen av forskning, utvikling og
 kommersialisering av miljøvennlig naturgassteknologi:

Kjell Bendiksen (leder), Oslo
Siri Engesæth, Oslo
Bente Hagem, Oslo
Arent M. Henriksen, Bjugn
Elisabeth Baumann Ofstad, Oslo
Eirik Normann, Oslo
Geir Owren, Trondheim
(Pressemelding)

Sosial- og helsedepartementet, helsesaker

Følgende medlemmer oppnevnes til en
 granskningskommisjon vedrørende medisinsk forskning på mennesker
 uten deres samtykke:

Leder: Professor dr. juris. Kirsti
 Strøm Bull, Oslo
Professor, forskningssjef Frode Fonnum, Oslo
Spesialrådgiver Brit Denstad, Oslo

5. Klagesaker m.v.
Fiskeridepartementet

Klage fra Bladet Vesterålen over
 Fiskeridepartementets vedtak av 8. juni 2001 om å nekte innsyn i
 brev fra Fiskeridepartementet til Forsvarets tele- og datatjeneste
 av 30. mai 2001 og etatens svarbrev av 6. juni 2001. Klagen tas
 ikke til følge.

Kirke-, utdannings- og
 forskningsdepartementet

Klage fra Skagerak Primary and
 Middle School over Kirke-, utdannings- og forskningsdepartementets
 vedtak 15. juni 2000 om å avslå søknaden om godkjenning av skolen
 etter privatskoleloven. Klagen tas ikke til følge.

Klage fra Kåfjord privatskole over
 Kirke-, utdannings- og forskningsdepartementets vedtak 19. oktober
 2000 om å avslå søknaden om godkjenning etter privatskoleloven.
 Klagen tas ikke til følge.

Klage fra Bjoa Montessoriforeining
 over Kirke-, utdannings- og forskningsdepartementets vedtak 13.
 juni 2001 om å avslå søknaden om godkjenning av ungdomstrinn ved
 Bjoa Montessoriskule etter privatskoleloven. Klagen tas ikke til
 følge.

Klage fra Torbjørn Glørstad AS over
 Kirke-, utdannings- og forskningsdepartementets vedtak 7. februar
 2001 om å avslå søknaden om godkjenning av Glørstad Private Skole
 AS etter privatskoleloven. Klagen tas ikke til følge.

Klage fra El. Entreprenørenes
 Opplæringskontor Oslo og Omegn over Kirke-, utdannings- og
 forskningsdepartementets vedtak 6. juni 2001 om å avslå søknaden om
 godkjenning av videregående skole etter privatskoleloven. Klagen
 tas ikke til følge.

6. Utnevnelser m.v.
Statsministerens kontor

Statsråd Jørgen Hårek Kosmo gis
 etter søknad avskjed i nåde fra embetet som medlem av Kongens råd
 med virkning fra 5. oktober 2001 kl. 1200.

Fra samme tidspunkt overtar
 statsråd Sylvia Kristin Brustad bestyrelsen av Arbeids- og
 administrasjonsdepartementet i tillegg til Kommunal- og
 regionaldepartementet.
Hun overtar også ansvaret som Nordisk samarbeidsminister.
(Pressemelding)

 
Utenriksdepartementet, utenrikssaker

Spesialrådgiver Sverre Stub
 utnevnes til sendemann i Amman, med rang som ambassadør, med
 tiltredelse fra det tidspunkt Utenriksdepartementet bestemmer.

Justis- og politidepartementet

Konstituert statsadvokat Pål K.
 Lønseth utnevnes til statsadvokat ved Oslo statsadvokatembeter med
 tiltredelse fra det tidspunkt Justis- og politidepartementet
 bestemmer.

Politiinspektør Arild Holden
 konstitueres som statsadvokat ved Oslo statsadvokatembeter med
 tiltredelse fra det tidspunkt Justis- og politidepartementet
 bestemmer, dog ikke utover 31. desember 2002.

Sosial- og helsedepartementet, helsesaker

Konstituert fylkeslege Anne-Sofie
 Dannevig Syvertsen utnevnes til fylkeslege i Aust-Agder med
 tiltredelse fra det tidspunkt Sosial- og helsedepartementet
 bestemmer.

Helsesjef Svein Lie utnevnes til
 fylkeslege i Vestfold med tiltredelse fra det tidspunkt Sosial- og
 helsedepartementet bestemmer.

Kommuneoverlege Arne Johannesen
 utnevnes til fylkeslege i Telemark med tiltredelse fra det
 tidspunkt Sosial- og helsedepartementet bestemmer.

7. Andre saker
Forsvarsdepartementet

Vederlagsfri overføring av tre
 firemannsboliger i Lødingen til Lødingen kommune.

Kirke-, utdannings- og
 forskningsdepartementet

Bevilgningen i statsbudsjettet for
 2001 under kapittel 2410 Statens lånekasse for utdanning, post 01
 Driftsutgifter, overskrides med inntil kr 3 500 000.

Kulturdepartementet

Bevilgningen i statsbudsjettet for
 2001 under kap. 321 Kunstnerformål, post 74 garantiinntekter,
 overslagsbevilgning, overskrides med inntil 3 200 000 kroner mot
 innsparing.

Olje- og energidepartementet

Vikeså Kraftverk AS gis tillatelse
 til bygging av Vikeså kraftverk i Bjerkreim kommune i Rogaland
 fylke.

Samferdselsdepartementet

Fullmakt til
 Samferdselsdepartementet til å inngå avtaler om statlig
 forsikringsansvar for luftfartøy og lufthavner i samsvar med et
 framlagt forslag.
(Pressemelding)

Sosial- og helsedepartementet, helsesaker

Bevilgninger i statsbudsjettet for
 2001 under kap. 797 Helse- og sosialberedskap overskrides med
 inntil 62 mill. kroner for å dekke utgifter til strakstiltak for å
 styrke den helsemessige beredskap.
(Se også pkt. 1 Proposisjoner og meldinger)

(For saker som gjelder
 statsbudsjettet 2001 fremmet i dette statsråd, se 
 Offisielt fra statsråd –
 budsjettforslag 2001).