"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 7. januar 2000.
 Det ble fattet følgende vedtak:

1.Sanksjoner og ikrafttredelser
Finansdepartementet
Sanksjon og ikrafttredelse av
 Stortingets vedtak 9. desember 1999 til lov om endringer i lov av
 25. april 1986 nr. 11 om fordeling av utgifter til fjerning av
 innretninger på kontinentalsokkelen. Besl. O. nr. 15 Lov nr. 1 
Justis- og politidepartementet
Sanksjon og ikrafttredelse
 av Stortingets vedtak 2. desember 1999 til lov om endringer i lov
 24. juni 1994 nr. 39 om sjøfarten (sjøloven) og om samtykke til
 ratifikasjon av 1996-endringsprotokollen til Konvensjon om
 begrensning av ansvaret for sjørettslige krav 1976. Besl. O. nr. 12
 Lov nr. 2 
Kommunal- og regionaldepartementet
Sanksjon og
 ikrafttredelse av Stortingets vedtak 20. desember 1999 til lov om
 endringar i lov 4. februar 1977 nr. 4 om arbeidervern og
 arbeidsmiljø mv. (arbeidsmiljøloven) og lov 4. juni 1993 nr. 58 om
 allmenngjøring av tariffavtaler mv. (allmenngjøringsloven). Besl.
 O. nr. 46 Lov nr. 3 
2.Forskrifter
Utenriksdepartementet, utenrikssaker

Vedtakelse av en forskrift om immunitet og
 privilegier mv. for personer, eiendom og aktiva tilknyttet
 Organisasjonen for sikkerhet og samarbeid i Europa (OSSE), og for
 personer som foretar inspeksjoner og evaluering under
 Wien-dokumentet av 1994.

Justis- og politidepartementet

Fastsettelse av forskrift om endring i forskrift
 13. oktober 1989 nr. 1041 til lov om yrkesskadeforsikring.

Kommunal- og regionaldepartementet

Fastsettelse av forskrift om avgrensning av
 geografisk virkeområde for maksimalstøttesatser i de
 distriktspolitiske virkemidlene.

3.Utnevnelser m.v.
Arbeids- og administrasjonsdepartementet

Underdirektør Øystein Hauge utnevnes til
 avdelingsdirektør i Arbeids- og administrasjonsdepartementet med
 tiltredelse fra det tidspunkt departementet bestemmer.

Finansdepartementet

Konstituert underdirektør Malin S. Nossum
 utnevnes til underdirektør i Finansdepartementet med tiltredelse
 fra det tidspunkt departementet bestemmer.

Justis- og politidepartementet

Forlenget konstitusjon av konstituert
 sorenskriver Christian Fredrik Rafen Wyller som sorenskriver ved
 Ryfylke sorenskriverembete fram til og med 31. oktober 2003.

Forlenget permisjon uten lønn for
 herredsrettsdommer Finn Lynghjem i perioden fra og med 1. januar
 2000 til og med 31. desember 2001.

Landbruksdepartementet

Avdelingsingeniør Olav Johansen beskikkes som
 jordskiftedommer ved Aust-Agder jordskifterett med tiltredelse fra
 det tidspunkt Landbruksdepartementet bestemmer.

Sosial- og helsedepartementet, sosialsaker

Rådgiver Ingunn Aalvik utnevnes til
 underdirektør i Sosial- og helsedepartementet med tiltredelse fra
 det tidspunkt departementet bestemmer.

4.Andre saker
Utenriksdepartementet, utenrikssaker

Norge meddeler de andre avtaleparter i henhold
 til EØS-avtalens artikkel 103 nr. 1 at de forfatningsrettslige krav
 er oppfylt for at EØS-komitéens beslutning nr. 39/1999 kan bli
 bindende for Norge.

Arbeids- og administrasjonsdepartementet

Oppnevnelse av undersøkelseskommisjon for
 togulykken på Rørosbanen 4. januar 2000.

Landbruksdepartementet

Omgjøring av Omsetningsrådets vedtak av 19. mars
 1999 om forsyningsplikt på melk til andre anvendelser enn melk.

Lagt inn 7. januar 2000 av Statens forvaltningstjeneste,
 ODIN-redaksjonen