Offisielt fra statsråd

Statsråd ble holdt på Oslo slott 3.
 november 2000. Følgende vedtak offentliggjøres:

1. Proposisjoner og meldinger
Finansdepartementet

Ot.prp. nr. 13
 (2000-2001)
Om lov om endring i lov 17. juli 1998 nr. 56 om årsregnskap
 mv. (regnskapsloven) samt endringer i visse andre lover

Justis- og politidepartementet

Ot.prp. nr. 11
 (2000-2001)
Om lov om endring i lov 17. desember 1982 nr. 86 om
 rettsgebyr


Ot.prp. nr. 12
 (2000-2001)
Om lov om endring i lov 24. juni 1994 nr. 39 om sjøfarten
 (sjøloven)

Sosial- og helsedepartementet, helsesaker

Ot.prp. nr. 14
 (2000-2001)
Om lov om endringer i lov 2. juli 1999 nr. 64 om
 helsepersonell mv. (helsepersonelloven) og enkelte andre lover

2. Forskrifter
Fiskeridepartementet

Fastsettelse av forskrift om
 endring av forskrift 29. juni 1984 om adgangen til å drive
 trålfiske etter reker.

Samferdselsdepartementet

Fastsettelse av forskrift om
 lufthavnrelaterte tjenester. Forskriften trer i kraft 3. desember
 2000.

(Se også pkt. 3 Delegasjon av
 myndighet)

Sosial- og helsedepartementet, helsesaker

Fastsettelse av forskrift om
 godkjenning av institusjoner som skal ha ansvar for tvungent
 psykisk helsevern.

(Se også pkt. 3 Delegasjon av
 myndighet)

3. Delegasjon av myndighet
Nærings- og handelsdepartementet

Delegasjon av myndighet etter
 Stortingets vedtak 14. juni 2000 om delprivatisering og
 børsnotering av Telenor ASA til Nærings- og
 handelsdepartementet.

Samferdselsdepartementet

Delegering av myndighet til
 Samferdselsdepartementet til å foreta senere endringer i forskrift
 om lufthavnrelaterte tjenester.

(Se også pkt. 2 Forskrifter)

Sosial- og helsedepartementet, helsesaker

Delegasjon av kongens myndighet
 etter lov 2. juli 1999 nr. 62 om etablering og gjennomføring av
 psykisk helsevern (psykisk helsevernloven), og kongens myndighet
 etter lov 2. juli 1999 nr. 61 om spesialisthelsetjenesten m.m. §
 9-3 til Sosial- og helsedepartementet.

(Se også pkt. 2 Forskrifter)

4. Klagesaker m.v.
Kirke-, utdannings- og
 forskningsdepartementet

Klage fra Ansgar Bibelskole over
 Kirke-, utdannings- og forskningsdepartementets vedtak 10. mai 2000
 om å avslå søknaden om godkjenning av Ansgar Bibelskole, Avdeling
 Grenland, med rett til statstilskudd etter privatskoleloven. Klagen
 tas ikke til følge.

Klage fra Stiftelsen R/S Biskop
 Hvoslef og Malangen kystkulturlag over Kirke-, utdanning- og
 forskningsdepartementets vedtak 2. mai 2000 om å avslå søknaden om
 godkjenning av Malangen sjøskole med rett til statstilskudd etter
 privatskoleloven. Klagen tas ikke til følge.

5. Utnevnelser m.v.
Utenriksdepartementet, utenrikssaker

Sendemann i Bangkok og Phnom Penh,
 ambassadør Ragne Birte Lund, utnevnes tillike til sendemann i
 Yangon, med rang som ambassadør.

Avdelingsdirektør Knut Hauge
 utnevnes til ministerråd og beordring til tjeneste ved ambassaden i
 London, med tiltredelse fra det tidspunkt Utenriksdepartementet
 bestemmer.

Spesialrådgiver Wegger Christian
 Strømmen konstitueres som ministerråd og beordring til tjeneste ved
 Norges faste delegasjon til De forente nasjoner i New York for den
 perioden Norge er medlem i Sikkerhetsrådet.

Finansdepartementet

Rådgiver Cathrine Meland
 konstitueres som underdirektør i Finansdepartementet med
 tiltredelse fra det tidspunkt departementet bestemmer.

Fiskeridepartementet

Konstituert underdirektør Sigrun
 Holst utnevnes til underdirektør i Fiskeridepartementet med
 tiltredelse fra det tidspunkt Fiskeridepartementet bestemmer.

Justis- og politidepartementet

Lagdommer Dag Nafstad utnevnes til
 lagmann i Hålogaland lagmannsrett med tiltredelse fra det tidspunkt
 Justis- og politidepartementet bestemmer.

Statsadvokat Lars Frønsdal utnevnes
 til lagdommer i Gulating lagmannsrett med tiltredelse fra det
 tidspunkt Justis- og politidepartementet bestemmer.

Sorenskriver Rune Fjeld og
 lagdommer Martin Tenold utnevnes til lagmenn/avdelingsledere i
 Gulating lagmannsrett med tiltredelse fra det tidspunkt Justis- og
 politidepartementet bestemmer.

Byrettsdommer Jahn Mydland utnevnes
 til justitiarius i Skien og Porsgrunn byrett med tiltredelse fra
 det tidspunkt Justis- og politidepartementet bestemmer.

Kommunal- og regionaldepartementet

Avdelingsdirektør Bjørn Olsen
 åremålsbeskikkes til nemndleder i Utlendingsnemnda for 4 år med
 tiltredelse fra det tidspunkt Kommunal- og regionaldepartementet
 bestemmer.

Nærings- og handelsdepartementet

Kontorsjef Geir Ivar Tungesvik
 utnevnes til underdirektør i Nærings- og handelsdepartementet med
 tiltredelse fra det tidspunkt departementet bestemmer.

6. Andre saker
Utenriksdepartementet, utenrikssaker

Undertegning av en luftfartsavtale
 mellom Norge og New Zealand, samt overenskomst vedrørende
 SAS-samarbeidet.

Justis- og politidepartementet

Instruks om innføring av
 internkontroll og systemrettet tilsyn med det sivile
 beredskapsarbeidet i departementene.

Olje- og energidepartementet

Godkjennelse av plan for utbygging
 og drift av Valhall vanninjeksjon.