Statsråd ble holdt på Det kongelige slott 18. oktober 2024. Følgende vedtak offentliggjøres:


 
 

 1. 
 Proposisjoner og meldinger

Arbeids- og inkluderingsdepartementet

Prop. 2 L (2024-2025)
Lov om lønnsnemndsbehandling av arbeidstvisten mellom Fagforbundet/LO og NHO Geneo/NHO i forbindelse med hovedoppgjøret 2024


 2. 
 Utnevnelser mv.

Utenriksdepartementet

Utnevning av seniorrådgiver Mona Juul til ambassadør i Amman, Det hasjimittiske kongerike Jordan. Hun tiltrer fra det tidspunkt Utenriksdepartementet bestemmer.

Utnevning av ambassadør i Dar es Salaam, Forbundsrepublikken Tanzania, Tone Tinnes, tillike til ambassadør i Kampala, Republikken Uganda.

Forsvarsdepartementet

Utnevning av oberst Nina Sofie Berg til brigader i Hæren og beordring i stilling som sjef Norwegian Joint Logistics Support Group i Forsvarets logistikkorganisasjon. Hun tiltrer fra det tidspunkt Forsvarsdepartementet bestemmer.

Utnevning av oberst Steinar Dahl til brigader i Hæren og beordring i stilling som Deputy Chief of Staff Plans ved Forsvarets operative hovedkvarter. Han tiltrer fra det tidspunkt Forsvarsdepartementet bestemmer.

Justis- og beredskapsdepartementet

Utnevning av tingrettsdommer Marte Benedicte Engesli Lysaker til nestleder ved Haugaland og Sunnhordland tingrett. Hun tiltrer fra det tidspunkt Domstoladministrasjonen bestemmer.

Utnevning av tingrettsdommer Daniel Løstegaard Olsen til tingrettsdommer ved Trøndelag tingrett. Han tiltrer fra det tidspunkt Domstoladministrasjonen bestemmer.

Konstitusjon av avdelingsleder Jan Erik Førde som jordskiftedommer ved Hordaland jordskifterett i ett år med mulighet for forlengelse i inntil tre år. Han tiltrer fra det tidspunkt Domstoladministrasjonen bestemmer.

Konstitusjon av pensjonist Sverre Pavel som varamedlem ved Utmarksdomstolen for Finnmark. Han tiltrer fra det tidspunkt Domstoladministrasjonen bestemmer.

Kommunal- og distriktsdepartementet

Utnemning av konstituert avdelingsdirektør Ragnhild Spigseth til avdelingsdirektør i Kommunal- og distriktsdepartementet. Ho tiltrer frå det tidspunktet departementet bestemmer.


 3. 
 Styrer og utvalg

Helse- og omsorgsdepartementet

Det oppnevnes et utvalg for å utrede og gi råd til hvordan samskaping og innovasjon kan benyttes i utviklingen av nye og bærekraftige velferdstjenester.

Leder:
Seniorrådgiver Kjell Erik Ullmann Øie, Oslo

Medlemmer
Pensjonist Steinar Barstad, Søndre Land
Medisinsk direktør Ishita Barua, Oslo
Daglig leder Unn Birkeland, Ålgård
Kommuneoverlege Ingebjørn Bleidvin, Stokmarknes
Daglig leder Fredrik Gulowsen, Oslo
Forsker I Eugen Guriby, Fevik
Minoritetsrådgiver Azra Halilovic, Trondheim
Kommunalleder John Helland, Alta
Professor MSO Ulf Hjelmar, København
Daglig leder Hanne Kathrine Islund, Oslo
Direktør Marit Lofnes Mellingen, Leikanger
Nestleder Helene Harsvik Skeibrok, Vang på Hedmarken

Relatert:

Regjeringen setter ned innovasjons- og samskapingsutvalg
Justis- og beredskapsdepartementet

Oppnevning av nestleder Leif Petter Trannum som varamedlem for lagdommer Erlend Malvik Moen i Innstillingsrådet for dommere for perioden 1. november 2024 til og med 31. oktober 2028.

Oppnevning av sorenskriver Yngve Svendsen som setteleder av Innstillingsrådet for dommere til behandlingen av embetene som dommer i Norges Høyesterett med søknadsfrist 7. oktober 2024.


 4. 
 Klagesaker mv.

Landsbuks- og matdepartementet

Klage fra NOAH på Landbruks- og matdepartementets vedtak 24. juni 2024 om avslag på søknad om midler til opplysningstiltak i landbruket tas ikke til følge.


 5. 
 Andre saker

Utenriksdepartementet

Norge underretter, med forbehold om Stortingets samtykke, EU om godtakelse av del III, V og VII av forordning (EU) 2024/1351 om asyl- og migrasjonshåndtering, og artikkel 12 og 13 i forordning (EU) 2024/1359 om krise- og force majeure-situasjoner innenfor migrasjons- og asylområdet (videreutvikling av Dublin-regelverket).

Norge underretter, med forbehold om Stortingets samtykke, EU om godtakelse av forordning (EU) 2024/1349 om etablering av en returgrenseprosedyre (videreutvikling av Schengen-regelverket).

Norge deltar, med forbehold om Stortingets samtykke, i EØS-komiteens beslutning om innlemmelse i EØS-avtalen av:

Forordning (EU) 2023/2832 av 13. desember 2023 om anvendelse av artikkel 107 og 108 i traktaten om Den europeiske unions virkemåte på bagatellmessig støtte til foretak som yter tjenester av allmenn økonomisk betydning.
Finansdepartementet

Revidert instruks om utredning av statlige tiltak (utredningsinstruksen) fastsettes.

Statsministerens kontor

Forvaltningsansvaret for statens eierskap i Allstad AS overføres fra Barne- og familiedepartementet til Nærings- og fiskeridepartementet.

Forvaltningsansvaret for Lov 18. juni 2021 nr. 98 om Opplysningsvesenets fond og Lov 25. juni 2024 nr. 58 om omdanning av Opplysningsvesenets fond til aksjeselskap overføres fra Barne- og familiedepartementet til Nærings- og fiskeridepartementet.

Overføringene skjer med virkning fra og med 1. november 2024.