"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 8. januar 1999.
 Det ble fattet følgende vedtak:

1. Forskrifter
Kommunal- og regionaldepartementet

Forskrift om endring av forskrift om
 distriktspolitiske virkemidler forvaltet av Statens nærings- og
 distriktsutviklingsfond og fylkeskommunene fastsettes.

Landbruksdepartementet

Fastsettelse av forskrift om endring i forskrift
 27. november 1992 nr 875 om næringsmiddelavgift.

Nærings- og handelsdepartementet

Forskrift om endring av forskrift av 26. februar
 1998 om gebyr for tjenester som utføres av Sjøfartsdirektoratet med
 Skipskontrollen fastsettes.

2.Klagesaker m.v.
Justis- og politidepartementet

Klage fra Askøy Kameratklubb, Foreldregruppa mot
 narkotika, Kontaktsenteret, Mental Helse Rogaland, Oslo
 Fylkesforening for Pensjonister, Prostituertes
 interesseorganisasjon, Stiftelsen ”Veien tilbake til livet”,
 Tor-Erik Østby, Venke Garpestad og Østmarka Idrettslag over Justis-
 og politidepartementets vedtak av 29. april 1998 om avslag på
 søknad om støtte, tas ikke til følge.

Klage fra OMOD – Organisasjon mot offentlig
 diskriminering over Justis- og politidepartementets vedtak av 12.
 mai 1998 om delvis avslag på søknad om støtte, tas ikke til
 følge.

3.Utnevnelser m.v.
Justis- og politidepartementet

Advokat Kjell Martin Haug og stipendiat Aage
 Thor Falkanger utnevnes til lagdommere i Hålogaland lagmannsrett
 med tiltredelse fra det tidspunkt Justis- og politidepartementet
 bestemmer.

Fungerende underdirektør Elisabeth Barsett
 konstitueres som underdirektør i Justis- og politidepartementet med
 tiltredelse fra det tidspunkt departementet bestemmer og fram til
 30. mars 1999.

Forlenget konstitusjon av konstituert lagdommer
 Trond Christoffersen som lagdommer i Eidsivating lagmannsrett fram
 til 31. mars 1999.

Forlenget konstitusjon av konstituert
 herredsrettsdommer Unni Raadim som herredsrettsdommer ved Hedmarken
 sorenskriverembete fram til 31. mars 1999.

Forlenget konstitusjon av konstituert
 avdelingsleder Knut Glad som avdelingsleder i Asker og Bærum
 herredsrett fram til 30. april 1999.

Forlenget konstitusjon av konstituert
 herredsrettsdommer Gunnar Skjønsberg som herredsrettsdommer ved
 Hardanger sorenskriverembete fram til 30. juni 1999.

Forlenget konstitusjon av konstituert
 underdirektør Kari Meling som underdirektør i Justis- og
 politidepartementet fram til 31. desember 1999.

Forlenget konstitusjon av konstituert
 sorenskriver Per Annstein Aarvik som sorenskriver ved Karmsund
 sorenskriverembete for et tidsrom av inntil ett år.

Forlenget konstitusjon av konstituert
 avdelingsdirektør Ingmar Nestor Nilsen som avdelingsdirektør og
 konstituert underdirektør Mette Hertzberg som underdirektør i
 Justis- og politidepartementet fram til 24. august 2000.

Kirke-, utdannings- og forskningsdepartementet

Avdelingsleder cand. philol. Kirsten Engelstad
 utnevnes til riksbibliotekar ved Riksbibliotektjenesten på de
 vilkår som framgår av kunngjøringen, og med tiltredelse fra det
 tidspunkt departementet bestemmer. (Se også pkt. 4 Andre saker)

Rådgiver Svend Erik R. Haaland utnevnes til
 byråsjef i Kirke-, utdannings- og forskningsdepartementet med
 tiltredelse fra det tidspunkt departementet bestemmer.

Kommunal- og regionaldepartementet

Rådgiver Magne Holter utnevnes til underdirektør
 i Kommunal- og regionaldepartementet med tiltredelse fra det
 tidspunkt departementet bestemmer.

Prosjektleder Erna Øren utnevnes til
 underdirektør i Kommunal- og regionaldepartementet med tiltredelse
 fra det tidspunkt departementet bestemmer.

Landbruksdepartementet

Avdelingsingeniør Øystein Nilsen beskikkes som
 jordskiftedommer ved Nord-Troms jordskifterett med tiltredelse fra
 det tidspunkt departementet bestemmer.

4.Andre saker
Finans- og tolldepartementet

Sentralbanksjef Svein Ingvar Gjedrem oppnevnes
 som norsk medlem av Rådet for Det Internasjonale valutafondet fra
 8. januar 1999 og inntil videre.

Fiskeridepartementet

I medhold av § 23 tredje ledd i lov om havner og
 farvann av 8. juni 1984 gis Narvik, Odda, Sauda og Rana kommuner
 samtykke til å kreve opp tonnasjeavgift etter de samme satser som i
 1984 fram til utgangen av år 2003.

Kirke-, utdannings- og forskningsdepartementet

Opphør av embetsmannsstatus for
 riksbibliotekaren og leder av Riksbibliotektjenesten fra det
 tidspunkt Kirsten Engelstad fratrer. (Se også pkt. 3 Utnevnelser
 mv)

Miljøverndepartementet

Rikspolitisk bestemmelse etter § 17-1 annet ledd
 i plan- og bygningsloven om midlertidig etableringsstopp for
 kjøpesentre utenfor sentrale deler av byer og tettsteder
 fastsettes.

Lagt inn 8. januar 1999 av Statens forvaltningstjeneste,
 ODIN-redaksjonen