"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 26. september
 1997. Det ble fattet følgende vedtak:

1.Proposisjoner og meldinger
Nærings- og handelsdepartementet
linkdoc024005-040001#docSt meld nr 30 (1996-97)Nordisk samarbeid 
Samferdselsdepartementet
linkdoc028005-030010#docSt prp nr 82 (1996-97)Om endra løyvingsvedtak for 1997 for Oslo Lufthavn AS og NSB
 Gardermobanen AS 
Sosial- og helsedepartementet, helsesak
linkdoc030005-030007#docSt prp nr 83
 (1996-97)Om bevilgninger til sykehussektoren i fylkeskommunene m v 
2.Klagesaker mv
Fiskeridepartementet

Klage fra JFM Processing AS over
 Fiskeridepartementets vedtak 6. november 1995 om avslag på søknad
 om dispensasjon fra bestemmelsen i forskrift om regulering av
 eksporten av fisk og fiskevarer § 2 om sentralisert salg av
 hermetiske fiskevarer til internasjonale hjelpeorganisasjoner under
 FN. Klagen tas ikke til følge.

Kirke-, utdannings- og forskningsdepartementet

Klage fra Bærum kommune over Kirke-, utdannings
 og forskningsdepartementets vedtak av 6. februar 1997 om ett års
 avviklingstid i forbindelse med avvikling av tilskudd til Bærum
 kommunale kveldsskole. Klagen tas ikke til følge.

Kommunal- og arbeidsdepartementet

Klage fra Dag Risnes over Kommunal- og
 arbeidsdepartementets vedtak 9. desember 1996 om fastsettelse av
 erstatning på grunn av feil gjort av Arbeidskontoret Majorstuen,
 Oslo. Klagen tas ikke til følge.

Klage fra Aftenposten over Kommunal- og
 arbeidsdepartementets avslag på begjæring om innsyn i interne
 saksdokumenter. Klagen tas ikke til følge.

3.Utnevnelser mv
Statsministeren

Statssekretær Torstein Rudihagen gis etter
 søknad avskjed i nåde fra embetet som statssekretær i
 Samferdselsdepartementet med virkning fra 1. oktober 1997.

Statssekretær Jan Petter Rasmussen gis etter
 søknad avskjed i nåde fra embetet som statssekretær i Kommunal- og
 arbeidsdepartementet med virkning fra 1. oktober 1997.

Utenriksdepartementet, utenrikssaker

Sendemann i Guatemala, ambassadør Arne Aasheim
 utnevnes tillike til sendemann i Tegucigalpa med rang som
 ambassadør.

Cheick Abdoul Kaba utnevnes til ulønnet
 generalkonsul i Conakry, Guinea. Dag Moen utnevnes til ulønnet
 generalkonsul i Cotonou, Benin. Luc Hayot utnevnes til ulønnet
 konsul i Fort-de-France, Martinique. Gerard Cornelis Wim Speld
 utnevnes til ulønnet konsul i Groningen, Nederland (Se også pkt 4
 nedenfor) 

Avdelingsdirektør John Laugerud beskikkes som
 råd for forsvarssaker ved Norges faste delegasjon til NATO i
 Brussel, for en periode på inntil tre år fra det tidspunkt
 Utenriksdepartementet bestemmer.

Forsvarsdepartementet

Oberst II Jan Erik Karlsen til oberst I i
 Infanteriet med tiltredelse fra det tidspunkt Forsvarsdepartementet
 bestemmer.

Kirke-, utdannings- og forskningsdepartementet

Stiftskapellan Ove Kjelling utnevnes til
 sokneprest i Trondenes prestegjeld og prost i Trondenes prosti i
 Nord-Hålogaland bispedømme med tiltredelse fra det tidspunkt
 departementet bestemmer.

Residerende kapellan Sven Olav Nilsen utnevnes
 til sokneprest i Grytten prestegjeld og prost i Indre Romsdal
 prosti i Møre bispedømme med tiltredelse fra det tidspunkt
 departementet bestemmer.

Miljøverndepartementet

Rådgiver Odd Frøyen utnevnes til
 avdelingsdirektør i Miljøverndepartementet med tiltredelse fra det
 tidspunkt departementet bestemmer.

Planleggings- og samordningsdepartementet

Førstekonsulent Eva Måge Brown konstitueres som
 byråsjef i Planleggings- og samordningsdepartementet for en periode
 av ett år.

Sosial- og helsedepartementet, helsesaker

Konstituert fylkeslege i Finnmark Eystein
 Straume utnevnes til fylkeslege i Finnmark med tiltredelse fra det
 tidspunkt departementet bestemmer.

4.Andre saker
Utenriksdepartementet, utenrikssaker

Norge deltar, med forbehold om Stortingets
 samtykke, i EØS-komiteens beslutning av 26. september 1997 om å
 endre EØS-avtalens vedlegg XIII ved innlemmelse i EØS-avtalen av
 rådsforordning (EF) nr 3577/92 om anvendelse av prinsippet om
 adgangen til å yte tjenester innen sjøtransport i medlemsstatene
 (maritim kabotasje).

Det opprettes et ulønnet konsulat i Groningen,
 Nederland.

(se også pkt 3 ovenfor)

Utenriksdepartementet, bistandssaker

Inngåelse av avtale mellom Kongeriket Norges
 Regjering og Republikken Benins Regjering om konsolidering av
 gjeld.

Inngåelse av avtale mellom Kongeriket Norges
 Regjering og Republikken Russlands Føderale Regjering om
 restrukturering av gjeld.

Inngåelse av avtale mellom Kongeriket Norges
 Regjering og Den Forente Republikken Tanzanias Regjering om
 konsolidering av Den forente Republikken Tanzanias gjeld.

Finans- og tolldepartementet

Undertegning av protokoll om endring av
 overenskomsten av 23. september 1996 mellom de nordiske land for å
 unngå dobbeltbeskatning med hensyn til skatter på inntekt og
 formue.

Forsvarsdepartementet

Vederlagsfri overdragelse av fire bygninger på
 Setermoen i Bardu til Bardu kommune.

Justis- og politidepartementet

Samtykke til å overskride bevilgningen på
 statsbudsjettet for 1997 under kapittel 445 Påtalemyndigheten post
 01, med 2,2 mill kroner mot tilsvarende innsparing under kap 440
 Politi- og lensmannsetaten post 01 Lønn og godtgjørelser.

Kirke-, utdannings- og forskningsdepartementet

Forlenging av overgangsperioden for godkjenning
 av samiske studieforbund fra 31. desember 1997 til det tidspunket
 departementet bestemmer.

Miljøverndepartementet

I medhold av lov om naturvern av 19. juni 1970
 nr 63 vernes Kvanndalen landskapsvernområde og Dyraheio
 landskapsvernområde i Suldal kommune i Rogaland fylke.

I medhold av lov om viltet av 29. mai 1981
 vernes Holmavassåno biotopvernområde i Suldal kommune i Rogaland
 fylke.

Lagt inn 26 september 1997 av Statens
 forvaltningstjeneste, ODIN-redaksjonen