Statsråd ble holdt på Oslo slott 28. september 2012. Følgende vedtak offentliggjøres:


1.Proposisjoner og meldinger

Arbeidsdepartementet


Prop. 152 L (2011-2012)Lov om gjennomføring i norsk rett av EØS-avtalen vedlegg V punkt 2 (forordning (EU) nr. 492/2011) om fri rørsle av arbeidstakarar innanfor EØS-området (EØS-arbeidstakarlova)


Fornyings-, administrasjons- og kirkedepartementet


Meld. St. 34 (2011-2012)Nordisk samarbeid



Meld. St. 35 (2011-2012)
Sametingets virksomhet 2011
(Pressemelding)


Forsvarsdepartementet


Prop. 151 S (2011-2012)
Endringar i “Regulativ for tillegg mv. til utskrivne vernepliktige mannskap”


Justis- og beredskapsdepartementet


Prop. 150 L (2011-2012)Endringar i forseinkingsrentelova mv. (gjennomføring av direktiv 2011/7/EU av
16. februar 2011 om kamp mot forseinka betaling i handelshøve)
(Pressemelding)


2. Styrer, utvalg

Barne-, likestillings- og inkluderingsdepartementet


Følgende medlemmer oppnevnes til et offentlig lovutvalg som skal foreta en fullstendig revisjon av adopsjonsloven:



Professor dr. juris Karl Harald Søvig, Bergen, leder



Medlemmer:
Tingrettsdommer, Torunn Elise Kvisberg, Lillehammer
Advokat, Astrid Haram, Nesodden
Psykolog, spesialist i klinisk familiepsykologi, Kjersti Sandnes Vada, Trondheim
Psykolog, spesialist i klinisk psykologi, Trond Indregard, Tromsø


3. Klagesaker m.v.

Arbeidsdepartementet


Klage fra Nordsjødykkeralliansen, over Arbeidsdepartementets avslag 5. mars 2012 på begjæring om innsyn i brev 17. januar 2003. Klagen tas ikke til følge.


Fornyings-, administrasjons- og kirkedepartementet


Klage fra Stig Harby over Fornyings-, administrasjons- og kirkedepartementets vedtak 22. august 2012 om avslag på begjæring om innsyn i dok. nr. 3 i sak 2011/1371. Klagen tas ikke til følge.


4. Utnevnelser m.v.

Statsministerens kontor


Statssekretær Dagfinn Sundsbø gis avskjed i nåde fra sitt embete som statssekretær for statsminister Jens Stoltenberg.

Statssekretær Erik Lahnstein gis avskjed fra sitt embete som statssekretær for statsråd Marit Arnstad og utnevnes på ny som statssekretær for statsminister Jens Stoltenberg.

Kommunalsjef Nina Tangnæs Grønvold utnevnes som statssekretær for statsråd Jonas Gahr Støre.



Stortingsrepresentant Geir Pollestad utnevnes som statssekretær for statsråd Marit Arnstad.

Statssekretær Eli Blakstad gis avskjed i nåde fra sitt embete som statssekretær for statsråd Ola Borten Moe.

Politisk rådgiver Ane Hansdatter Kismul utnevnes til statssekretær for statsråd Ola Borten Moe.
(Pressemelding)


Utenriksdepartementet, utenrikssaker


Ambassadør i Havanna, John Petter Opdahl, utnevnes tillike til ambassadør i Basseterre, St. Kitts og Nevis.


Fornyings- administrasjons- og kirkedepartementet


Seniorrådgiver Ellen Ur konstitueres som avdelingsdirektør i Fornyings-, administrasjons- og kirkedepartementet for ett år med tiltredelse fra det tidspunkt departementet bestemmer.


Forsvarsdepartementet


Seniorrådgiver Frode Halgunset utnevnes til underdirektør i Forsvars-departementet med tiltredelse fra det tidspunkt departementet bestemmer.


Helse- og omsorgsdepartementet


Avdelingssjef/avdelingsoverlege Jan Fredrik Andresen åremålsbeskikkes som direktør ved Statens helsetilsyn for 6 år med tiltredelse fra det tidspunkt departementet bestemmer.
(Pressemelding)


Nærings- og handelsdepartementet 


Avdelingsleder Randi Skirstad Grini åremålsbeskikkes som direktør i Direktoratet for mineralforvaltning med Bergmesteren for Svalbard for en periode på 6 år med tiltredelse fra det tidspunkt departementet bestemmer.


5. Andre saker

Utenriksdepartementet, utenrikssaker


Tiltredelse av traktaten av 24. februar 1976 om fred og samarbeid i Sørøst-Asia, som endret ved protokoller av 1987 og 1998.


Fornyings- administrasjons- og kirkedepartementet


Bevilgningen i statsbudsjettet 2012 under kapittel 1500 post 01, overskrides med inntil 5 mill. kroner.
(Pressemelding)


Nærings- og handelsdepartementet


Tildeling av medaljen for edel dåd i sølv til André Skeie og Jon Steffensrud for redningsinnsats ved Utøya i Hole kommune 22. juli 2011.



Tildeling av medaljen for edel dåd i sølv til Espen Naumann for redningsinnsats i regjeringskvartalet 22. juli 2011.