"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 14. januar
 2000. Det ble fattet følgende vedtak:

1.Sanksjoner og ikrafttredelser
Kulturdepartementet

Sanksjon og ikrafttredelse av Stortingets vedtak
 9. desember 1999 til lov om endringer i lov 4. desember 1992 nr.
 127 om kringkasting.

Loven trer i kraft 20. januar 2000.

Besl. O. nr. 28 Lov nr. 4

Sanksjon og ikrafttredelse av Stortingets vedtak
 20. desember 1999 til lov om endringer i lov 4. desember 1992 nr.
 127 om kringkasting. (Endringer som følge av tillegg til
 EØS-avtalens fjernsynsdirektiv)

Loven trer i kraft 20. januar 2000.

Besl. O. nr. 34 Lov nr. 5

Sanksjon og ikrafttredelse av Stortingets vedtak
 9. desember 1999 til lov om endringar i lov 4. desember 1992 nr.
 127 om kringkasting og i lov 15. mai 1987 nr. 21 om film og
 videogram.

Loven trer i kraft 20. januar 2000.

Besl. O. nr. 27 Lov nr. 6

2.Forskrifter
Sosial- og helsedepartementet, sosialsaker

Fastsettelse av forskrifter om avgifter og
 tilskudd til folketrygden for 2000 for visse grupper medlemmer av
 trygden.

3.Styrer, utvalg
Kirke-, utdannings- og forskningsdepartementet

Følgende medlemmer oppnevnes til
 foreldreutvalget for grunnskolen 2000-2003:

Hjemmeværende Hilde
 Sundve Jordheim, Hordaland (leder) Ambulansesjåfør Otto Kay
 Pettersen, Vest-Agder (nestleder) Journalist Atta Ansari, Oslo
 Sjefflygeleder Knut Kristoffersen, Finnmark Husmor/student Eli
 Vatn, Oppland Sykepleier Ellen Mogård Larsen, Nordland
 Førstekonsulent Lino Lubiana, Østfold Rådgiver Kirsti Berg, Oslo
 (1. varamedlem) Forskningskoordinator Kjell Arne Hagen, Akershus
 (2. varamedlem) 
4.Utnevnelser m.v.
Statsministeren

Statssekretær Tori Hoven gis etter søknad
 avskjed i nåde fra embetet som statssekretær i Finansdepartementet
 med virkning fra 17. januar 2000 kl. 0800.

Rådgiver Reinert Andreas Leirvik utnevnes til
 statssekretær i Finansdepartementet med tiltredelse 17. januar 2000
 kl. 0800.

Utenriksdepartementet, utenrikssaker

Sendemann i Cairo, ambassadør Bjørn Frode
 Østern, utnevnes tillike til sendemann i Khartoum, med rang som
 ambassadør.

Sendemann i Lisboa, ambassadør Aase Speilberg
 Danielsen utnevnes tillike til sendemann i Praia (Kapp Verde), med
 rang som ambassadør.

Per Grøtte utnevnes til ulønnet konsul i
 Takoradi, Ghana.

Finansdepartementet

Rådgiver Øyvind Sørvaag konstitueres som
 underdirektør i Finansdepartementet for inntil 1 år med tiltredelse
 fra det tidspunkt departementet bestemmer.

Justis- og politidepartementet

Advokatene Claus Brynhildsen, Finn Eilertsen og
 Elisabeth Roscher utnevnes til dommere i Oslo byrett med
 tiltredelse fra det tidspunkt Justis- og politidepartementet
 bestemmer.

Fylkesnemdsleder Kristian Lous utnevnes til
 dommer ved Toten sorenskriverembete med tiltredelse fra det
 tidspunkt Justis- og politidepartementet bestemmer.

Førstebyfogd Ernst Moe konstitueres som
 sorenskriver ved Sandnes sorenskriverembete med tiltredelse fra det
 tidspunkt Justis- og politidepartementet bestemmer og for en
 periode på to år med mulighet for forlengelse.

Forlenget konstitusjon av konstituert
 herredsrettsdommer Geir Tonning som herredsrettsdommer ved Ryfylke
 sorenskriverembete med virkning fra dags dato, dog ikke ut over 31.
 oktober 2003.

Forlenget konstitusjon av konstituert
 politimester Ragnar Line Auglend som politimester i Sarpsborg fram
 til 1. januar 2002.

Forlenget konstitusjon av konstituert
 politimester Bernt Fredrik Moe som politimester i Hamar fram til 1.
 januar 2002.

Landbruksdepartementet

Konstituert jordskiftedommer Ivar R. Haugstad
 beskikkes som jordskiftedommer ved Øvre Buskerud jordskifterett med
 tiltredelse fra det tidspunkt Landbruksdepartementet bestemmer.

5.Andre saker
Utenriksdepartementet, utenrikssaker

Ratifikasjon av en avtale av 20. mai 1999 mellom
 Kongeriket Norges regjering og Kongeriket Thailands regjering om
 gjensidig bistand i straffesaker.

Dekning av reise- og oppholdsutgifter for
 statsråd Odd Einar Dørum med ektefelle ved offisielt besøk til
 Israel og Det palestinske området 12. – 16. januar 2000.

Justis- og politidepartementet

Entledigelse av høyskolelektor Eilef Meland som
 medlem av behandlingsorganet som skal behandle søknader om innsyn
 og erstatning etter midlertidig lov om begrenset innsyn i
 overvåkingspolitiets arkiver og registre (innsynsloven).

Professor Per Maurseth oppnevnes som nytt medlem
 av behandlingsorganet.

Lagt inn 14. januar 2000 av Statens forvaltningstjeneste,
 ODIN-redaksjonen