Offisielt fra statsråd




Statsråd ble holdt på Oslo slott 10. januar 2003. Følgende vedtak offentliggjøres:


1. Proposisjoner og meldinger

Helsedepartementet


St.meld. nr. 16 (2002-2003) Resept for et sunnere Norge
Folkehelsepolitikken


Kommunal- og regionaldepartementet


St.prp. nr. 41 (2002-2003)
Om tilleggsbevilgning til dekning av utgifter knyttet til økte strømpriser for bostøttemottakere


2. Sanksjoner og ikrafttredelser

Barne- og familiedepartementet


Sanksjon av Stortingets vedtak 12. desember 2002 til lov om endringer i lov 17. juli 1992 nr. 99 om frivillig gjeldsordning for privatpersoner mv. (gjeldsordningsloven).
Loven trer i kraft 1. juli 2003.
Besl. O. nr. 29 (2002-2003) Lov nr. 1


Justis- og politidepartementet


Sanksjon av Stortingets vedtak 12. desember 2002 til lov om endringer i straffeloven og straffeprosessloven (rasistiske symboler, besøksforbud og strafferammen ved sammenstøt av lovbrudd).
Besl. O. nr. 39 (2002-2003) Lov nr. 2



Sanksjon av Stortingets vedtak 12. desember 2002 til lov om endringer i straffeprosessloven mv. (erstatning etter strafforfølgning).
Besl. O. nr. 38 (2002-2003) Lov nr. 3


Kommunal- og regionaldepartementet


Sanksjon av Stortingets vedtak 19. desember 2002 til lov om endringer i lov 28. juni 2002 nr. 57 om valg til fylkesting og kommunestyrer (valgloven) mv.
Loven trer i kraft 1. februar 2003.
Besl. O. nr. 45 (2002-2003) Lov nr. 4


Sosialdepartementet


Sanksjon av Stortingets vedtak 19. desember 2002 til lov om endringer i lov 17. februar 1989 nr. 2 om bidragsforskott (forskotteringsloven).
Besl. O. nr. 44 (2002-2003) Lov nr. 5


3. Klagesaker m.v.

Nærings- og handelsdepartementet


Klage fra journalist Jens Egil Heftøy over Nærings- og handelsdepartementets vedtak av 28. november 2002 om ikke å gi innsyn i sak 2002/4778-1 med hjemmel i forskrift av 14. februar 1986 nr. 351 romertall V nr. 10 jf. offentlighetsloven § 11 andre ledd. Klagen tas ikke til følge.


4. Utnevnelser m.v.

Utenriksdepartementet, utenrikssaker


Sendemann i Riyadh, ambassadør Peter Nicolay Ræder, utnevnes tillike til ambassadør i Muscat.



Sendemann i Roma, ambassadør Eva Bugge, utnevnes tillike til ambassadør i Tirana.


Forsvarsdepartementet


Oberst Jens-Thorleif Thorsen utnevnes til brigader i Hærens intendantur med tiltredelse fra det tidspunkt Forsvarsdepartementet bestemmer.
(Pressemelding)



Oberstløytnant Kurt Evan Movik utnevnes til oberst i Hærens samband med tiltredelse fra det tidspunkt Forsvarsdepartementet bestemmer.
(Pressemelding)



Oberstløytnant Tom Georg Guttormsen utnevnes til oberst i Luftforsvaret med tiltredelse fra det tidspunkt Forsvarsdepartementet bestemmer.
(Pressemelding)


Justis- og politidepartementet


Politiinspektør Marie Benedicte Bjørnland åremålsutnevnes til visepolitimester i Vestfold politidistrikt for seks år med tiltredelse fra det tidspunkt Justis- og politidepartementet bestemmer.


Kommunal- og regionaldepartementet


Underdirektør Inger Pettersen utnevnes til avdelingsdirektør i Kommunal- og regionaldepartementet med tiltredelse fra det tidspunkt departementet bestemmer.


Olje- og energidepartementet


Rådgiver Frode Johansen utnevnes til underdirektør i Olje- og energidepartementet.
( Pressemelding)


5. Andre saker

Utenriksdepartementet, utenrikssaker


Ratifikasjon av konvensjon av 20. april 2001 om bevaring og forvaltning av fiskeressurser i det sørøstlige Atlanterhav.