Offisielt fra statsråd

Statsråd ble holdt på Oslo slott 6.
 oktober 2000. Følgende vedtak offentliggjøres:

1. Proposisjoner og meldinger
Utenriksdepartementet

St. prp. nr. 2
 (2000-2001)
Om samtykke til godkjenning av avgjerd i EØS-komiteen nr.
 43/2000 av 12. mai 2000 om endring av vedlegg XVIII til EØS-avtala
 (direktiv om mellombels tilsetjing)

Justis- og politidepartementet

Ot. prp. nr. 4
 (2000-2001)
Om lov om erstatning fra staten for personskade voldt ved
 straffbar handling m.m. (voldsoffererstatningsloven)

Landbruksdepartementet

St. prp. nr. 4
 (2000-2001)
Om kapitalutvidelse i Statkorn Holding ASA

Nærings- og handelsdepartementet

Ot. prp. nr. 3
 (2000-2001)
Om lov om endringer i lov 16. juni 1999 nr. 69 om offentlige
 anskaffelser

St. prp. nr. 3
 (2000-2001)
Om spørsmål i forbindelse med endring av
 departementstilknytningen for Telenor m.v.

Statsministerens kontor

St. meld. nr. 4
 (2000-2001)
Om anmodnings- og utredningsvedtak i stortingssesjonen
 1999-2000

2. Sanksjoner og ikrafttredelser
Utenriksdepartementet

Ratifikasjon av protokoll av 1.
 oktober 1998 om endring av konvensjonen av 7. desember 1944 om
 internasjonal sivil luftfart.

3. Forskrifter
Kommunal- og regionaldepartementet

Forskrift om obligatorisk opplæring
 i arbeidsmiljøspørsmål for ledere av private renholdsbedrifter,
 fastsatt ved kongelig resolusjon av 11. mai 1984, oppheves.
 Vedtaket trer i kraft straks.

Forskrift om endring av forskrift
 6. juni 1997 om arbeid med bly og blyforbindelser fastsettes.
(Se også pkt. 4 Delegasjon av myndighet)

Sosial- og helsedepartementet, sosialsaker

Forskrift om oppheving av 3
 forskrifter om unntak fra medlemskap i pensjonstrygden for
 sjømenn.

4. Delegasjon av myndighet
Kommunal- og regionaldepartementet

Kongens myndighet etter
 arbeidsmiljøloven § 7 nr. 2 til å fastsette forskrifter, med unntak
 av den myndighet som ved kongelig resolusjon av 19. august 1977 ble
 lagt til Direktoratet for arbeidstilsynet, delegeres til Kommunal-
 og regionaldepartementet.

(Se også pkt. 3 Forskrifter)

5. Styrer, utvalg
Kirke-, utdannings- og
 forskningsdepartementet

Følgende medlemmer til nytt
 hovedstyre i Norges forskningsråd oppnevnes:

Medlemmer:

Frøydis Langmark, direktør, Oslo,
 (leder)
Øivind Lund, konsernsjef, Drammen, (nestleder)
Rigmor Austgulen, professor, Trondheim
Anne Breiby, daglig leder, Ålesund
Gerd-Liv Valla, nestleder i LO, Oslo
Roy H. Gabrielsen, professor, Bergen
Ingvild Broch, forskningsdirektør, Tromsø
Dag Olav Hessen, professor, Oslo
Tom Scharning, seniorrådgiver, Oslo
Knut Brautaset, høgskoledosent, Grimstad
Heidi Sørensen, daglig leder, Oslo

Varamedlemmer:
Gabriella Dånmark, markedsdirektør, Ski
Martha Kold Bakkevig, direktør, Haugesund
Heidi Meland, daglig leder, Gildeskål
Willy Mo, direktør, Skien

6. Klagesaker m.v.
Finansdepartementet

Klage fra BP AMOCO over
 Finansdepartementets vedtak av 29. desember 19999 om samtykke etter
 petroleumsskatteloven § 10, tas ikke til følge.

7. Utnevnelser m.v.
Arbeids- og administrasjonsdepartementet

Assisterende fylkesmann Vilgunn
 Gregusson konstitueres som fylkesmann i Troms fra det tidspunkt
 Arbeids- og administrasjonsdepartementet bestemmer.

Finansdepartementet

Rådgiver Unni Raadim utnevnes til
 lovrådgiver i Finansdepartementet med tiltredelse fra det tidspunkt
 departementet bestemmer.

Justis- og politidepartementet

Førstestatsadvokat og nestleder
 Einar Høgetveit utnevnes til sjef for Den sentrale enhet for
 etterforsking og påtale av økonomisk kriminalitet og
 miljøkriminalitet (ØKOKRIM) med tiltredelse fra det tidspunkt
 Justis- og politidepartementet bestemmer.

Sosial- og helsedepartementet, sosialsaker

Rådgiver Christine Furuholmen
 utnevnes til underdirektør i Sosial- og helsedepartementet med
 tiltredelse fra det tidspunkt Sosial- og helsedepartementet
 bestemmer.

8. Andre saker
Utenriksdepartementet

Dekning av reise- og
 oppholdsutgifter for statsråd Jørgen Kosmo med ektefelle ved besøk
 i Kina, 15. - 21. oktober 2000.

Finansdepartementet

Tillatelse til etablering av
 Jernbanepersonalets Sparebank.