Statsråd ble holdt på Oslo slott 9. mars 2012. Følgende vedtak offentliggjøres:


1. Proposisjoner og meldinger

Utenriksdepartementet, utenrikssaker


Prop. 69 S (2011-2012)Samtykke til deltakelse i en beslutning i EØS-komiteen om innlemmelse i EØS-avtalen av direktiv 2008/104/EF om vikararbeid (vikarbyrådirektivet)


Miljøverndepartementet


Prop. 68 L (2011-2012)Endringer i klimakvoteloven
(Pressemelding)


2. Forskrifter

Helse- og omsorgsdepartementet


Fastsetting av forskrift om endringer i forskrifter om miljørettet helsevern.


3. Delegasjon av myndighet

Landbruks- og matdepartementet


Delegasjon av Kongens myndighet etter lov 25. mars 1994 nr. 7 om sikring mot og erstatning for naturskader (naturskadeloven)§§ 20 og 21 legges til Olje- og energidepartementet.


4. Klagesaker m.v.

Fornyings-, administrasjons- og kirkedepartementet


Klage fra Brit Tina Hansen over Fornyings-, administrasjons- og kirkedepartementets avslag på krav om innsyn i persondata (personnummer). Klagen tas ikke til følge.


5. Utnevnelser m.v.

Utenriksdepartementet, utenrikssaker


Ambassadør i Accra, Tom Tyrihjell, utnevnes tillike til ambassadør i Dakar, Republikken Senegal.


Fornyings-, administrasjons- og kirkedepartementet


Seniorbedriftsrådgiver Merethe Foss Liverud utnevnes til statens personaldirektør/ekspedisjonssjef i Fornyings-, administrasjons- og kirkedepartementet med tiltredelse fra det tidspunkt departementet bestemmer.
(Pressemelding)


Forsvarsdepartementet


Oberst Anne Rydning utnevnes til brigader i Hæren med tiltredelse fra det tidspunkt Forsvarsdepartementet bestemmer.
(Pressemelding)


Justis- og beredskapsdepartementet


Statsadvokat Katharina Rise utnevnes til statsadvokat ved Riksadvokatembetet med tiltredelse fra det tidspunkt Justis- og beredskapsdepartementet bestemmer.


6. Andre saker

Utenriksdepartementet, utenrikssaker


Undertegning av avtale mellom Norge og Canada om sosial trygd.


Finansdepartementet


Ikraftsettelse av en avtale om utveksling av opplysninger i skattesaker mellom Norge og Mauritius, undertegnet i Paris den 1. desember 2011.



Ikraftsettelse av en avtale om utveksling av opplysninger i skattesaker mellom Norge og Uruguay, undertegnet i Paris den 14. desember 2011.


Olje- og energidepartementet


Tillatelse til Rødøy-Lurøy kraftverk AS til å utvide eksisterende reguleringer i Reppavatn og Memorvatn i Rødøy kommune i Nordland.