Offisielt fra statsråd

Statsråd ble holdt på Oslo slott 5.
 mai 2000. Følgende vedtak offentliggjøres:

1 Proposisjoner og meldinger

Barne- og familiedepartementet

Ot.prp. nr. 46 (1999-2000)

Om lov om endringer i lov 17. juli
 1992 nr. 100 om barneverntjenester (barnevernloven)

Forsvarsdepartementet

St.prp. nr. 55 (1999-2000)

Forsvarets logistikkfunksjoner

Landbruksdepartementet

St.prp. nr. 54 (1999-2000)

Om faglige, juridiske og økonomiske
 rammer for dyrehelseforvaltningen og virksomheten til veterinærer
 og annet dyrehelsepersonell

2 Sanksjoner og ikrafttredelser

Arbeids- og administrasjonsdepartementet

Sanksjon av Stortingets vedtak 11.
 april 2000 til lov om endringer i lov 11. juni 1993 nr. 65 om
 konkurranse i ervervsvirksomhet (konkurranseloven). Loven trer i
 kraft straks.

Besl. O. nr. 69 Lov nr. 35

3 Forskrifter

Fiskeridepartementet

Fastsettelse av forskrift om
 endring av forskrift av 22. mars 1991 nr. 157 om regulering av
 eksporten av fisk og fiskevarer § 5.

4 Delegasjon av myndighet

Landbruksdepartementet

Delegering av Kongens myndighet
 etter lov 8. juni 1962 nr. 4 om tiltak mot dyresjukdommer
 (husdyrloven) § 12 annet ledd til Landbruksdepartementet.

5 Styrer, utvalg

Nærings- og handelsdepartementet

Følgende medlemmer oppnevnes til
 styre for Veiledningsinstituttet i Nord-Norge for perioden f.o.m.
 13. mai 2000 t.o.m. 12. mai 2004:

Medlem og leder: Daglig leder Edel
 Lønnum, Rana

Medlem:Distriktssekretær Øivind
 Silåmo, Bodø

Varamedlem:Sekretær Synnøve Johanne
 Søndergaard, Harstad

Medlem:Salgssjef Age Solheim,
 Sortland

Varamedlem:Bedriftsrådgiver
 Liv-Ragnhild Hov, Bodø

Medlem:Administrerende direktør Ole
 Hamnvik, Lyngen

Varamedlem:Kvalitetssjef Ann-Brit
 Jensen, Brøstadbotn

Medlem:Daglig leder Lilly Frisk,
 Alta

Varamedlem:Regiondirektør Erling
 Fløtten, Vadsø

Medlem:Daglig leder Tor-Jørgen
 Thorsen, Gran

Varamedlem:Direktør Arne Wilhelm
 Theodorsen, Tromsø

Medlem:Lærer Elisabeth Aspaker,
 Harstad

Varamedlem:Fylkesvaraordfører Arne
 Pedersen, Vadsø

6 Klagesaker m.v.

Kirke-, utdannings- og forskningsdepartementet

Klage fra Oslo Kunstskole over
 Kirke-, utdannings- og forskningsdepartementets vedtak 1. mars 1999
 om godkjenning av privat kunstskole med rett til statstilskudd
 etter privatskoleloven. Klagen tas ikke til følge.

Nærings- og handelsdepartementet

Klage fra Ulf Tannæs-Fjeld over
 Nærings- og handelsdepartementets vedtak 22. februar 2000 om ikke å
 gi innsyn i en telefaks med referat fra samtaler mellom
 myndighetsrepresentanter for Norge og Iran (dokument 2000/585-1).
 Klagen tas ikke til følge.

7 Utnevnelser m.v.

Statsministerens kontor

Sekretariatsleder Tom Therkildsen
 utnevnes til statssekretær ved Statsministerens kontor med virkning
 fra 8. mai 2000.

Utenriksdepartementet, utenrikssaker

Underdirektør Ann Ollestad utnevnes
 til avdelingsdirektør i Utenriksdepartementet med tiltredelse fra
 det tidspunkt departementet bestemmer.

Byråsjef Sigvald Tomin Hauge
 utnevnes til ambassaderåd og beordring til tjeneste ved ambassaden
 i København, med tiltredelse fra det tidspunkt
 Utenriksdepartementet bestemmer.

Rådgiver Per Brundvand utnevnes til
 presseråd og beordring til tjeneste ved ambassaden i Helsingfors,
 med tiltredelse fra det tidspunkt Utenriksdepartementet
 bestemmer.

Seksjonssjef Agnete Eriksen
 beskikkes som spesialutsending (ambassaderåd) ved ambassaden i New
 Delhi for et tidsrom av inntil to år, med tiltredelse fra det
 tidspunkt Utenriksdepartementet bestemmer.

Forsvarsdepartementet

Oberst Harald Sunde utnevnes til
 brigader i Kavaleriet med tiltredelse fra det tidspunkt
 Forsvarsdepartementet bestemmer.

Oberstløytnant Asle Johan Kjelsberg
 utnevnes til oberst i Hærens intendantur med tiltredelse fra det
 tidspunkt Forsvarsdepartementet bestemmer.

Oberstløytnant Hugo Østreng
 utnevnes til oberst i Infanteriet med tiltredelse fra det tidspunkt
 Forsvarsdepartementet bestemmer.

Justis- og politidepartementet

Advokat Nils Asbjørn Engstad
 utnevnes til lagdommer i Hålogaland lagmannsrett med tiltredelse
 fra det tidspunkt Justis- og politidepartementet bestemmer.

Rådgiver Per Ketil Andersen
 konstitueres som underdirektør i Justis- og politidepartementet med
 tiltredelse fra det tidspunkt departementet bestemmer og fram til
 1. juni 2001.

Forlenget konstitusjon av
 konstituert politimester Ragnar Hatlem som politimester i
 Inntrøndelag fram til 1. januar 2001.

8 Andre saker

Statsministerens kontor

Ansvarsfordelingen mellom
 utenriksministeren og statsråden for utviklingssaker endres i
 samsvar med et framlagt forslag.

Ansvaret for underpost 70.10
 Tilskudd ved naturkatastrofer og underpost 70.45 Tilskudd til Det
 palestinske området på kap. 0190 Menneskerettigheter, humanitær
 bistand og flyktningetiltak, overføres til statsråden for
 utviklingssaker.

Statsråd Grete Knudsen oppnevnes
 som settestatsråd for statsråd Terje Moe Gustavsen i de saker som
 skal behandles på generalforsamlingen i Telenor AS hvor statsråd
 Terje Moe Gustavsen anser seg inhabil fordi han tidligere har hatt
 befatning med sakene som styremedlem i selskapet.

Utenriksdepartementet, utenrikssaker

Undertegning av en luftfartsavtale
 mellom Norge og Cuba samt et omforent memorandum og foretakelse av
 en noteveksling.

Undertegning av en bestemmelse om
 unngåelse av dobbeltbeskatning i luftfartsavtalen mellom Norge og
 Hong Kong SAR.

Norge deltar, med forbehold om
 Stortingets samtykke, i EØS-komiteens beslutning om endring av
 EØS-avtalens vedlegg XVIII ved innlemmelse av Rådsdirektiv 99/70EF
 av 28. juni 1999 om midlertidig tilsetting (tidsbegrenset
 arbeid).

Dekning av reise- og
 oppholdsutgifter for utenriksminister Thorbjørn Jagland med
 ektefelle ved offisielt besøk til Russland 17. – 18. mai 2000.

Dekning av reise- og
 oppholdsutgifter for statsråd Trond Giske med ledsager ved
 offisielt besøk til Zambia 9. – 14. mai 2000.

Kirke-, utdannings- og forskningsdepartementet

Anmodning til Den norske kirkes
 lærenemnd om å avgi uttalelse om Helge Hognestads teologiske
 standpunkter tilbakekalles.

Kommunal- og regionaldepartementet

Sorenskriver Stein Husby oppnevnes
 som ny formann i Rikslønnsnemnda for perioden fram til 1. mars
 2001.

Olje- og energidepartementet

Statkraft SF gis tillatelse til
 planendring for Beiarn-utbyggingen i Beiarn kommune i Nordland.