OFFISIELT FRA STATSRÅD 1. september 1995
Statsråd ble holdt
 på Oslo slott 1. september 1995. Det ble fattet følgende vedtak:
1. Proposisjoner og meldinger
Justis- og politidepartementet

Ot prp nr 76 (1994-95) Om lov om endringar i lov
 18 mai 1979 nr 18 om foreldelse av fordringer (forelding av krav på
 skadebot)

2. Sanksjoner og ikrafttredelser
Justis- og politidepartementet

Lov om endringer i domstolloven m m (disiplinær-
 og tilsynsordninger for advokater). Besl O nr 73 Lov nr 60

Nærings- og energidepartementet

Lov om endringer i lov av 22. mars 1985 nr. 11
 om petroleumsvirksomhet (petroleumsloven) ved innlemmelse av
 Europaparlamentets og Rådets direktiv 94/22/EF om betingelser for
 tildeling og bruk av tillatelser for leting etter og utvinning av
 hydrokarboner (konsesjonsdirektivet) i EØS-avtalens Vedlegg IV
 Energi. Besl O nr 80 Lov nr 61
Loven 
 trer i kraft 1. september 1995.

3. Forskrifter
Barne- og familiedepartementet

Forskrift om lov om barneverntjenesters
 anvendelse på Svalbard fastsettes.

4. Styrer, utvalg
Utenriksdepartementet, utenrikssaker

Spesialrådgiver Per Thelin Haugestad oppnevnes
 som mission spéciale i egenskap av norsk representant ved
 internasjonale konferanser om menneskerettighetsspørsmål.

Finans- og tolldepartementet

Følgende oppnevnes som medlemmer av Klagenemnda
 etter lov av 13. juni 1975 nr. 35 om skattlegging av undersjøiske
 petroleumsforekomster mv, for en periode på fire år eller til ny
 oppnevning finner sted:
Lagdommer Ellen Mo, nestleder, Tromsø
Byrettsdommer Anne Magnus, Oslo

5. Utnevnelser
Utenriksdepartementet, utenrikssaker

Rådgiver Kristian Ødegaard utnevnes til byråsjef
 i Utenriksdepartementet fra den tid departementet bestemmer.

Finans- og tolldepartementet

Rådgiver Dag Aarnes konstitueres som
 avdelingsdirektør i Finans- og tolldepartementet fra den tid
 departementet bestemmer.

Landbruksdepartementet

Avdelingsingeniør Gudbrand Strømmen beskikkes
 som jordskiftedommer i Nedre Buskerud jordskiftesokn fra den tid
 Landbruksdepartementet bestemmer.

Miljøverndepartementet

Fungerende seksjonsleder Magny Eggestad utnevnes
 til underdirektør i Miljøverndepartementet fra den tid
 departementet bestemmer.

Fungerende seksjonsleder Hæge Andenæs utnevnes
 til underdirektør i Miljøverndepartementet fra den tid
 departementet bestemmer.

Sosial- og helsedepartementet, sosialsaker
 Byråsjef Kåre Tønnesen utnevnes til underdirektør i Sosial- og
 helsedepartementet fra den tid departementet bestemmer.

6. Andre saker
Forsvarsdepartementet

Dekning av utgifter for Forsvarssjefens
 ektefelle i forbindelse med tjenestereise til Belgia, Nederland og
 Luxemburg 10. - 16. september 1995.

Lagt inn 1 september 1995 av Statens forvaltningstjeneste,
 ODIN-redaksjonen