Offisielt fra statsråd

Statsråd ble holdt på Oslo slott
 29. juni 2001. Følgende vedtak offentliggjøres:

1. Proposisjoner og meldinger
Utenriksdepartementet, utenrikssaker

St.prp. nr. 98
 (2000-2001)
Om samtykke til inngåelse av en avtale mellom Kongeriket
 Norge og Den europeiske politienhet (Europol) om samarbeid om
 bekjempelse av alvorlige former for internasjonal kriminalitet.

2. Sanksjoner og ikrafttredelser
Forsvarsdepartementet

Ikrafttredelse av lov 20. mars 1998
 nr. 10 om forebyggende sikkerhetstjeneste. Loven gjelder fra 1.
 juli 2001.
(Se også pkt. 3 Forskrifter og pkt. 4 Delegasjon av
 myndighet)

3. Forskrifter
Fiskeridepartementet

Fastsettelse av forskrift om
 endring i forskrift 9. oktober 1981 nr. 1 om losutdanning mv.

Fastsettelse av forskrift om
 endring i forskrift av 28. april 1978 nr. 20 om regulering av fiske
 i Svalbards territorialfarvann og indre farvann.

Fastsettelse av forskrift om
 endring i forskrift av 29. juni 1990 om førstehåndsomsetning av
 råfisk.

Forsvarsdepartementet

Fastsettelse av forskrift om
 personellsikkerhet.
(Se også pkt. 2 Sanksjoner og ikrafttredelser og pkt. 4
 Delegasjon av myndighet.)

Fastsettelse av forskrift om
 sikkerhetsadministrasjon.
(Se også pkt. 2 Sanksjoner og ikrafttredelser og pkt. 4
 Delegasjon av myndighet.)

4. Delegasjon av myndighet
Forsvarsdepartementet

Delegasjon av Kongens myndighet
 etter lov 20. mars 1998 nr. 10 om forebyggende sikkerhetstjeneste
 §§ 12 andre ledd, 15 fjerde ledd, 16 andre ledd og 29 til
 Forsvarsdepartementet.
(Se også pkt. 2 Sanksjoner og ikrafttredelser og pkt. 3
 Forskrifter.)

5. Styrer, utvalg
Sosial- og helsedepartementet, sosialsaker

Følgende medlemmer oppnevnes til et
 utvalg for å gjenomgå og vurdere regelverket på
 yrkesskadeområdet:

Prof. dr. jur. Asbjørn Kjønstad
 (leder), Oslo
Advokat Atle Johansen, Landsorganisasjonen i Norge, Oslo
Varamedlem: Advokat Kristin Robbestad
Avdelingssjef Kirsti Grande, Yrkesorganisasjonenes
 Sentralforbund, Oslo
Varamedlem: Rådgiver Finn Berge Haaland
Spesialrådgiver Tom Orsteen, Næringslivets Hovedorganisasjon,
 Bærum
Varamedlem: Forhandlingssjef Mona Sandersen
Ass. direktør Dag Vidar Bautz, Kommunenes Sentralforbund,
 Sørum
Varamedlem: Advokat Sunniva Berntzen
Avdelingsdirektør Øyvind Flatner, Finansnæringens
 Hovedorganisasjon, Bærum
Varamedlem: Sjefaktuar Steinar Holm
Avdelingsdirektør Olav Løberg, Gjensidige, Trondheim
Varamedlem: Soussjef Ulla Wangestad
Seniorrådgiver Runar Narvland, Rikstrygdeverket, Øvre Eiker
Varamedlem: Førstekonsulent Greta Støre
Underdirektør Grete A. Jarnæs, Arbeids- og
 administrasjonsdepartementet, Oslo
Varamedlem: Seniorrådgiver Tone Kjeldsberg
Rådgiver Lone Semmingsen, Finansdepartementet, Oppegård
Varamedlem: Førstekonsulent Fridtjof Berents
Kst. ekspedisjonssjef Aase Rokvam, Sosial- og
 helsedepartementet, Oslo
Varamedlem: Rådgiver Vera Torkildsen
Advokat Nina Reiersen, Oslo
Varamedlem: Advokat Finn Grøstad
Rådgivende lege Elin Gjerstad, Vestvågøy
Varamedlem: Stein Inge Fandrem

6. Klagesaker m.v.
Fiskeridepartementet

Klage fra Oslo kommune over
 Fiskeridepartementets vedtak av 2. mars 2001 om hvordan inntektene
 fra festekontrakten på Trekanttomten i Oslo havn skal fordeles
 mellom Oslo kommune og Oslo havnevesen. Klagen tas ikke til
 følge.

Samferdselsdepartementet

Klage fra Hordaland fylkeskommune
 på vedtak av 12. oktober 2000 om søknad om tilskudd til utvikling
 av rasjonell og miljøvennlig transport over statsbudsjettet for
 2000, kap. 1301, post 70. Klagen tas ikke til følge.

Klage fra Aust-Agder fylkeskommune
 på vedtak av 12. oktober 2000 om søknad om tilskudd til utvikling
 av rasjonell og miljøvennlig transport over statsbudsjettet for
 2000, kap. 1301, post 70. Klagen tas ikke til følge.

7. Utnevnelser m.v.
Utenriksdepartementet, utenrikssaker

Byråsjef Anne Sofie Bjelland
 utnevnes til underdirektør i Utenriksdepartementet med tiltredelse
 fra det tidspunkt departementet bestemmer.

Rådgiver Espen Rikter-Svendsen
 utnevnes til underdirektør i Utenriksdepartementet med tiltredelse
 fra det tidspunkt departementet bestemmer.

Generalsekretær Kjell Tormod
 Pettersen konstitueres som underdirektør i Utenriksdepartementet
 for et tidsrom av inntil 2 år med tiltredelse fra det tidspunkt
 departementet bestemmer.

Arbeids- og administrasjonsdepartementet

Direktør for
 eiendomsforvaltning/FDVU i Statsbygg, Øivind Christoffersen,
 beskikkes som administrerende direktør for Statsbygg for en periode
 på seks år fra den tid Arbeids- og administrasjonsdepartementet
 bestemmer.
(
 Pressemelding)

Justis- og politidepartementet

Førstestatsadvokat Jørn Holme
 konstitueres som generaladvokat for Forsvaret med tiltredelse fra
 det tidspunkt Justis- og politidepartementet bestemmer, dog ikke
 utover 1. mai 2003.

Forlenget konstitusjon av rådgiver
 Arne Nilsen som underdirektør i Justis- og politidepartementet fram
 til 4. november 2001.

Kirke-, utdannings- og
 forskningsdepartementet

Underdirektør Knut Sletta utnevnes
 til avdelingsdirektør i Kirke-, utdannings- og
 forskningsdepartementet med tiltredelse fra det tidspunkt
 departementet bestemmer.

Miljøverndepartementet

Departementskonstituert
 avdelingsdirektør Liv Hege Skagestad utnevnes til avdelingsdirektør
 i Miljøverndepartementet.

8. Andre saker
Utenriksdepartementet, utenrikssaker

Norge meddeler at de
 forfatningsrettslige prosedyrer er oppfylt for ikrafttredelse av
 Avtale av 2. juni 2000 mellom Norge og Hong Kong SAR om regelbunden
 lufttrafikk.

Norge meddeler de andre
 avtaleparter i henhold til EØS-avtalens artikkel 103 nr. 1 at de
 forfatningsrettslige krav er oppfylt for at EØS-komiteens
 beslutning nr. 4/2001 om motorvognforsikring kan bli bindende for
 Norge.

Norge meddeler de andre
 avtaleparter i henhold til EØS-avtalens artikkel 103 nr. 1 at de
 forfatningsrettslige krav er oppfylt for at EØS-komiteens
 beslutninger nr. 44/2001 og 45/2001 om kredittinstitusjoner og
 utstedere av elektroniske penger kan bli bindende for Norge.

Norge deltar i EØS-komiteens
 beslutning av 13. juli 2001 om innlemmelse i EØS-avtalen av
 rådsvedtak 2000/819/EF om et flerårig program til fremme av foretak
 og entreprenørskap (2001-2005).

Norge deltar i EØS-komiteens
 beslutning av 13. juli 2001 om innlemmelse i EØS-avtalen av
 europaparlaments- og rådsbeslutning nr. 521/2001/EF om forlengelse
 av Fellesskapets handlingsprogrammer innen rammen av
 folkehelsen.

Utvidelse av den norske ordningen
 med det generelle tollpreferansesystemet for import av varer fra
 utviklingsland (GSP-ordningen) til å omfatte Den føderale republikk
 Jugoslavia (FRJ) fra det tidspunkt Utenriksdepartementet
 bestemmer.

Forsvarsdepartementet

Fullmakt vedrørende mulige norske
 bidrag til en eventuell NATO-styrke til Makedonia.

Sosial- og helsedepartementet, helsesaker

Fastsettelse av Apotekklagenemnda
 som klageinstans for vedtak fattet av Statens legemiddelverk etter
 lov av 2. juni 2000 nr. 39 om apotek (apotekloven) §§ 3-1, 3-4,
 3-5, 3-6 annet ledd, 3-9, 4-2, 7-1 og 8-4.